text:
Su Ekselensia Gobernador Sra. Lucille George-Wout tabatin e honor pa for di su man 11 habitante di Kòrsou risibi un kondekorashon Real na nomber di Su Mahestat Rei Willem-Alexander.
WILLEMSTAD-
Op donderdagochtend 26 april 2018 heeft de Gouverneur van Curaçao, Hare Excellentie Lucille George-Wout, namens Zijne Majesteit de Koning Willem-Alexander, tijdens een officiële ceremonie op het paleis van Fort Amsterdam de eer gehad om 11 Curaçaose burgers te mogen decoreren met een Koninklijke onderscheiding voor hun jarenlange bijzondere verdiensten ten behoeve van de Curaçaose gemeenschap.
De volgende personen zijn gedecoreerd met een Koninklijke onderscheiding:
– Ridder in de Orde van Oranje-Nassau
De heer S.J. Heerenveen
Mevrouw G.J.L.M. Faber-Melfor
Mevrouw S.A. Olario
Mevrouw S.A.F. Martis-Treurniet
– Lid in de Orde van Oranje-Nassau
De heer R.S. Bentoera
Mevrouw M.C. Diwan
De heer S.G. Djaoen
De heer J.J. den Hartog
De heer S. Laker
De heer F.I. Lourens
Mevrouw Y.J.Pereira
Op de foto:
De Gouverneur van Curaçao, Hare Excellentie Lucille George-Wout met de decorandi op het Paleis van Fort Amsterdam.
DISKURSO DI GOBERNADOR DI KÒRSOU
SEÑORA LUCILLE-GEORGE WOUT
PARTIMENTU NA GRANDI DI KONDEKORASHON
26 di aprel 2018
Bon dia tur hende presente i kondekoradonan en partikular,
Awe ta un dia spesial. Un dia ku nos ta duna atenshon na tur e hendenan ku boluntariamente i ku dedikashon total ta traha den nos komunidat. P’esei ta un honor pa na nòmber di Su Mahestat Rei Willem Alexander otorgá na algun di boso un distinshon real. Na tur, 11 persona lo risibí un kondekorashon.
Un kondekorashon tin di kana henter un proseso promé ku e kondekoradonan ku ta mi dilanti akí por risibí nan medaya. Den e proseso ta konsiderá no solamente kon largu un hende a duna su aporte na komunidat, i ainda ta dunando esei, sino tambe den ki medida i di ki forma su aporte ta benefisiá henter komunidat. Ta hopi hende tin…, manera hendenan den boso ambiente mes, e komishon di kondekoradonan, gobièrnu i ‘Kapítulo’, ku tras di kortina ta envolví pa hasi tur esaki posibel. Tur ta hendenan ku ta haña ku ta balapena pone boso awe den foko pa boso méritonan. Efektivamente, pasobra boso tur meresé.
Komo komunidat nos mester yuda otro. Sigur den kaso kaminda otronan no por yuda nan kurpa. Boso ta hasi esaki diariamente. Ta un dedikashon ku nos komunidat no por biba sin dje i boso ta traha sin bati pechu, broma. Pero e hendenan rònt di boso sí a ripará kon boso ta traha i nan ta elogiá boso pa e dedikashon ei. Su Mahestat nos Rei, i ami tambe ta elogiá boso pa boso trabou balioso!
Mi ta komprendé ku e dedikashon ku alma i kurason ei no ta pa risibí apresio. Sinembargo no por keda sin menshoná loke boso ta hasi. Algun di boso ta dediká na desaroyo di hubentut via deporte, loke a
proba di ta un aktividat ku efektivamente ta kontribuí na desaroyo di hubentut. Pero no ta deporte so. Algun di boso a mustra ku ofresiendo posibilidat edukativo na mayor- i ousiliantenan, esaki ta aportá na e mes desaroyo akí, anto sigur pa e hóbennan ku tin mesté di atenshon spesial. Pero no ta hubentut so ta na boso kurason mará. Algun di boso ta mira e importansia tambe pa preservá kultura, sindikalismo, kuido na kas i polítika.
Mi ke animá boso pa sigui ku e bon trabou. Hopi hende ta dependé di boso yudansa, i pa nan boso ta di un balor inkalkulabel. Boso ta hunga un papel supstansial den nos komunidat.
Brevemente mi ke pone den foko e aktividatnan ku boso ta okupá kuné i ku a kondusí na e kondekorashon akí.
Miembro den Órden di Oranje Nassau
1. Sr. R.S. Bentoera
Masha tempran bo tabata sa ku via polítika bo por ehersé hopi influensia pa duna hendenan di ménos rekurso mas oportunidat. Komo Diputado, i mas ku 40 aña komo miembro di Partido Demokrat, bo a purba siña e hendenan di ménos rekurso kon nan mes por yuda nan kurpa. Esaki tabata e kaminda indiká pa logra progreso sosial. Pero no esaki so. Via deporte tambe bo a dediká bo na e grupo akí. Sea ku futbòl, tènis di mesa òf sòftbòl, e grupo di hende di ménos rekurso pa bo semper tabata di importansia mayó.
2. Sra. M.C. Diwan
Si nos menshoná fábrika di Coca-Cola na Kòrsou, mesora nos ta asosiá esaki ku señora Diwan. 61 aña di servisio no ta ñaña. Masha dia bo a alkansá edat di baha ku penshun, pero bo no konosé ki yama
stòp di traha. I no ta bo trabou so ta pegá na bo kurason, e hendenan ku ta traha ku bo tambe. Meresidamente nan ta mira bo komo e figura di mama, pasobra tur hende por yega serka bo tantu pa asuntunan di trabou, komo pa nan asuntu privá. Nan ta asta yama bo ‘mama’. Awor… bo ta un tiki ‘mama’ tambe pa bo radio-oyentenan. Mas di 30 aña bo ta presentá e programa ‘Den kibrá di Mardugá’ ku poesia, prosa i muzik di Kòrsou pa alimentá hende. Pero komo si fuera esei no ta basta, bo ta kla pa yuda misa, hende grandi, hendenan di ménos rekurso den pèrtá.
3. Sr. S.G. Djaoen
Bo bida ta kompletamente den lus di natashon. E aña akí bo ta kumpli 50 aña aktivo komo instruktor di landamentu i 30 aña komo presidente di ‘Nederlands Antilliaanse Zwembond’. Bo tin tur motibu di ta orguyoso. Pasobra ta via bo hopi mucha, i prinsipalmente muchanan di ménos rekurso a siña landa. Esaki a kontribuí na evitá mas aksidente. Pero bo a ripará tambe ku bo disípulonan tabatin talento i bo a konsiderá nan kapas di por presta na nivel internashonal. Ku tal fin bo a lanta ‘Zwemvereniging Bulado’ i despues ‘Djaoen Swimming Center’. Maske no ta semper tabata fásil, tòg bo a kosechá fruta, pasobra bo disípulonan a logra hopi título internashonal. Pabien!
4. Sr. J.J. den Hartog
For di aña 2002 bo ta íntimamente ligá ku e klup di tènis na Mundu Nobo. Bo tabata sa bon kon envolví henter e bario, di moda ku e klup por a haña un base hanchu di sosten. Anto esaki no a konta solamente pa gana e hendenan huntu pa drecha e pistanan di tènis…, bo a duna e hóbennan lès di tènis grátis. Tur djasabra i
djamars por a mira muchanan di bario bin hunga tènis. Pa bo ta importante tene e muchanan fo’i kaya, siña nan disiplina i abilidatnan sosial, di moda ku nan por usa esakinan komo palanka pa nan futuro. Un bon ehèmpel ta ku un di bo alumnonan a bira instruktor di tènis i instruktor deportista sertifiká. Bunita trabou!
5. Sr. S. Laker
Nos tur sa ku deporte por tin un influensia positivo riba nos hubentut. I abo, señor Laker, sa esaki ku sertesa. Komo persona ku tabata aktivo den deporte, bo ta dediká bo hopi aña kaba na e deporte di beisbòl na Montaña. Bo ta haña ku muchanan meresé trato igual, ku nan mester por defendé nan kurpa i desaroyá abilidat sosial ku mester sirbi nan pa okupá un lugá digno den komunidat. I esaki ta loke deporte ta proporshoná nan. Bo alumnonan ta representá asta den ‘Little League’ i den ‘Major League’. Un prestashon tremendo i un ‘tarheta di bon impreshon’ pa henter dushi Kòrsou.
6. Sr. F.I. Lourens
Muzik ta kore profundamente den bo sanger. Sea ta bo mes ta kanta, skibi jingle òf komponé tumba, bo ta hasi esaki ku un tremendo dedikashon i ta loke a duna fruta di vários manera. Pero tin algu ku ta sumamente partikular. Bo ta e úniko artista ku por bisa ku 3 aña tras di otro bo komposishonnan a sali ganadó di Festival di Tumba. Fantástiko! Pero no ta muzik so ta pegá na bo kurason. Hende, famia i edukashon tambe ta hunga un ròl importante den bo bida. Bo tin hopi aña ta dediká bo komo eksperto di komunikashon, via e organisashon ‘Nelson i Marelva, Mayor i yu’, na edukashon, enseñansa i formashon di yunan i nan mayornan. Komo tata di famia bo mes, bo sa perfektamente kon importante esaki ta.
7. Sra. Y.J. Pereira.
Mas di 21 aña bo ta dediká na ‘Oudervereniging Totolika’. Bo ta pèrkurá pa semper tur asuntu finansiero ta na òrdu. Ma… no esei so. Bo ta pèrkurá tambe pa semper buska spònser pa e asosiashon. Anto esei ta logra bo semper. Ademas, semper bo ta duna oido na e klientenan di Totolika. Pa hopi hende bo ta manera un mama, kende nan konosé komo ‘Vònchi’. Anto esei no ta na Totolika so, sino tambe na Ayudo Sosial Santa Maria. Bo ta konosí komo un forsa indispensabel kende su kurason ta bati pa su trabou i ta kla pa duna esnan di ménos rekurso un man: via distribushon di pakete di kuminda, aktividatnan pa haña fondo i asta via formashon di e klientenan mediante charla. I e klientenan ta apresiá bo yudansa mashá, pasobra bo ta asta madrina di yu di vários kliente.
Kabayero den Órden di Oranje Nassau
1. Sr. S.J. Heerenveen
Si nos bisa Stanley Heerenveen, nos ta bisa sindikato. Durante mas di 33 aña bo a okupá vários funshon den ABVO i bo a dediká bo na defendé i salbaguardiá posishon hurídiko di ámtenarnan. Komo ámtenar ku penshun, esei ta na bo kurason mará. Pero meskos tambe bo a organisá aktividat sosial pa hende grandi i pa hende siegu, manera evento musikal i bailabel. Anto nos no a papia mes ainda di deporte. Futbòl, vòlibòl, beisbòl. Ademas di a praktiká e deportenan akí bo tabata aktivo tambe komo miembro di direktiva di klup di futbòl ‘SV Jong Holland’.
2. Sra. G.J.L.M. Faber-Melfor
Den tur loke bo ta hasi, muchanan ta sentral. I no mucha sin mas, sino muchanan ku tin nesesidat di atenshon spesial. Durante hopi aña bo a dediká bo na enseñansa spesial komo Inspektor. Ku e eksperensia ei bo a ofresé bo servisio tambe na vários fundashon manera ‘Cariiense’, ‘Kinderbescherming Curaçao’, ‘Fukayna’, kaminda kontinuamente desaroyo di e mucha ku nesesidat di atenshon spesial ta e focus. Bo ta desaroyá posibilidatnan edukashonal pa mayor i yu, pero tambe pa otronan ku ta bini den kontakto ku muchanan ku mesté di atenshon spesial. E alkanse ta pues di un enormidat sin igual. Pasobra asta te na New York bo ta ofresé bo servisio via fundashon ‘Liberata Dance Theatre Incorporated’. Ta importante pa bo ku bo ta alkansá tantu hende posibel i esei bo ta hasi via e programa di televishon ‘Solo ta sali pa nos tur’ i den pasado tambe via e programa di radio ‘Konsulta ku Glynis’. Ta siña e muchanan kon desaroyá abilidatnan komunikativo i kon stimulá un imágen positivo di nan mes i sinti konfiansa den nan mes. Hèrmèntnan impresindibel pa ta eksitoso den bida. Mi ta kita sombré pa bo!
3. Sra. S.A. Olario
Algun hende konosé bo komo ‘mam’ i hopi hende tambe komo ‘kapitein’ òf nan ta yama bo ‘juf’, ‘coach’ òf simplemente ‘Chinka’. Asina tantu nòmber di kariño, mester ta nifiká ku pa hopi hende bo a hunga un papel importante den nan bida.
Banda di bo profeshon di dosente na Radulphus College bo ta tambe ‘remedial teacher’ i dunadó di konseho. Hopi di e alumnonan ta yega serka bo ku nan problema i semper bo ta duna oido. Ku masha dedikashon bo ta kana un mia èkstra pa bo alumnonan. Pero no ta pa e alumnonan so, komo Kapitein den VKC, bo tin hopi aña kaba ta dediká bo na seguridat di Kòrsou. Bo ta mira den esaki tambe
importansia di e kooperashon denter di Reino, en partikular pa loke ta Defensa. Anto nos no a kaba, pasobra ta resultá ku ta sobra tempu ainda pa bo ‘coach’ deportistanan, komo rèfri den e deporte di lucha i organisá tur kos rònt di kompetishon. Hopi hende ta mira bo komo modelo, sigur komo eks-kampeon di ‘kickboxing’. Finalmente, aunke mi ta kuminsá puntra mi mes ta unda bo ta saka tantu tempu asina, bo ta dediká bo komo presidente na e klup di motosiklista na Kòrsou. Mi por bisa trankil ku bo ta un shempié kende ta hasi tur kos ku e debido dedikashon.
4. Sra. S.A.F. Martis-Treurniet
Danki na bo, kuido na kas ta loke e ta awe na Kòrsou. Hopi aña largu bo a dediká bo via fundashon ‘Wit Gele Kruis’ na profeshonalisá kuido na kas na Kòrsou. Pero tambe komo presidente di vários fundashon, kasnan di kuido i IFE (skol di preparashon pa enfermeronan), ketu bai bo ta aportando pa optimalisá kuido na kas na Kòrsou. Banda di esaki bo tin hopi aña aktivo den Iglesia Katóliko i Renobashon Karismátiko. Komo miembro di ‘National and Carribbean Service Team’ bo tabatin e responsabilidat entre otro pa organisá konferensia importante, aktividat pa rekoudá fondo i dianan di formashon. E kompromiso ku bo ta mustra den tur loke bo ta hasi pa bo próhimo, ta un ehèmpel pa otronan.
Masha pabien ku boso kondekorashon real.
Mi ta pidi un aplouso kaluroso pa tur nos kondekoradonan!
Promé ku mi gancha e kondekorashonnan mi ta pasa palabra pa mi achüdant, pa e lesa e Dekreto Real.


c: text/html

text:
Selikor ta den kombersashon ku sindikato pa start bèk ku servisio di rekohé shushi di kas
Djaluna, 11 di yüli, durante henter dia Selikor a hiba kombersashonnan ku sindikatonan ABVO i BTG pa atendé diferente punto di preokupashon di trahadónan. Awe den dia lo sigui sinta na mesa pa trata di haña otro mas pronto posibel di forma ku e servisio di rekohé shushi di kas por start bèk.
Manera ya a bini dilanti den medionan di komunikashon, djaluna mainta e resiente gerensia interino di Selikor a wòrdu konfrontá sorpresivamente ku e hecho ku un grupo grandi di trahadó di ophaal no a sali bai laborá. Manera ta e práktika usual den Selikor e gerensia interino (ku a sinta riba 1 di yüli 2022) a tuma kontakto mesora ku e sindikatonan pa tende di nan kiko ta pasando.
Durante e kombersashon ku sindikatonan nan a indiká ku e malkontentu ta trata diferente punto di preokupashon ku ya nan tin tempu kaba ta trese dilanti. E gerensia interino a splika sindikatonan ku nan tin apenas 6 dia di trabou sintá pero ku ya nan a kuminsá atendé e problemátikanan agudo di kompania. Aki a menshoná ku ya den e dianan anterior a reuní na varios okashon den seno di tim di maneho pa atendé dos prioridat. Ta trata akí di e problemátika di disponibilidat di e trùk i e aspekto di komunikashon na komunidat. Den fin di siman ya komunidat por a nota un kambio pa loke ta trata e último akí.
Tambe e gerensia interino a pensa diferente senario i strategia pa atendé ku e reto di piesanan ku ya a manda buska for di eksterior i ku, debí na tardansanan mundial den e sektor di transporte, ainda no a yega. Mas aleu a splika e sindikatonan ku e vishon ta pa durante e pròksimo 3 pa 4 añanan ku ta bini pasa na remplasá tur aña 3 trùk di shushi i agregá 3 na e flota. Di e forma akí por yega na un flota optimal di mínimalmente 20 trùk i asina por redusí i te hasta eliminá e trahamentu di warda anochi ku tambe ta un punto di doló pa e trahadónan. Tur esaki naturalmente saliendo for di e punto di bista ku gobièrnu lo bai kumpli, manera primintí, ku pagonan na Selikor.
Durante e dia di awe lo sigui sinta na mesa ku sindikatonan. E meta final ta pa huntu sali for di tur eventual impase na bienestar di tantu komunidat ku ta meresé un mihó servisio komo nos trahadónan ku aktualmente ta dunando lo máksimo bou di sirkunstansianan desfaborabel.
Gerensia interino ta pidi komunidat diskulpa pa e situashon ku a surgi akí ku a influenshá e retraso ku ya kaba tin den rekohementu di shushi di kas. Selikor kompletu ta trahando ku determinashon pa yega na un solushon i alivio.

robotstxt: allowed

filter: keep


text:
Kiwanis Club of Aruba a organisa diadomingo 24 di maart su di 10 torneo anual di golf riba e cancha di golf di The Links na Divi. E torneo di golf aki tabata di 18 “holes” den team di 4 persona cu e formato scramble. E interes di e golfistanan pa participa e aña aki atrobe tabata asina grandi, cu e torneo aki a ‘sold out’ dos siman prome. E torneo tabatin 2 “flight”; e prome “flight” cu a cuminsa pa 8’or di mainta y di dos “flight” pa 12’or y mey di merdia. Como e premio pa e ‘hole-in-on’ tabata un Ford Edge SEL 2019 patrosina pa Yrausquin, sinembargo niun hungador a logra bay cu e fabuloso premio aki.
E torneo e aña aki tabatin un toke special en conexion cu e celebracion di su 10 aniversario. Pa habri e weekend den e ambiente di competencia y celebracion, a tene e diabierna prome cu e torneo, un atardi ameno di registracion combina cu un ‘cocktail party’ pa e golfistanan, cual tabata patrocina pa Aruba Trading. For di aki por a sinti caba e entusiasmo entre e golfistanan pa e torneo, cu mayoría di nan ta participa fielmente tur aña. Riba diadomingo di e torneo mes tanto e comision organisador di Kiwanis Club of Aruba como e personal di Divi Links, tabata cla prepara pa duna bon bini na e golfistanan parti mainta y merdia. Na final di e torneo e teamnan a topa riba e terasa di Divi Links unda despues di a disfruta di un delicioso buffet, a warda pa e momento tan spera di entrega di e premionan.
GANADORNAN DI KIWANIS CLUB OF ARUBA SU DI 10 TORNEO DI GOLF
Best Gross:Antonio Fanianos, Juan Bocache, Orlando Luzardo y Walter Stipa
Best Net:Bjorn Angela, Eddy Mohamed, Edson Kelly y Robert Charles
Longest drive male: Ed Croes / Longest drive female:Libby Ter Weeme
Closest to the pin: Deo Fluonia
E 10 aniversario di Kiwanis Club of Aruba su torneo di golf, a cera di un forma hopi special momento cu e presidente, Edalitza Weller, a haci entrega di e donacion na balor di AWG 10.000,- na “Stichting Trampolin pa Trabao”. E donacion aki ta bin directamente for di e fondonan recauda di e torneo di golf y lo wordo uza pa e fundacion eherce su tremendo trabou na bienestar di nos mucha- y hobennan special den e comunidad.
Kiwanis Club of Aruba ta gradici Elisa Lejuez, Gilbert Senchi y Little Switzerland pa contribui cu nan piezanan pa e subasta teni riba e diadomingo di e torneo di golf. Tambe e empresanan cu a contribui cu diferente premio atractivo pa e rifa manera Divi Links, The Ritz-Carlton Aruba y Papiamento Restaurant.
Cuadra di e coleccion 2019 di Elisa Lejuez
Mini escultura di Lolita di Gilbert Senchi
Espectacular cadena cu un hanger di diamanta di Little Switzerland
MASHA DANKI
AIB Bank, Aruba Airport Authority, AFAS Software, Advance Human Resource Group, AMC Unicon, Arugas, CIBC First Caribbean, CMB, Compliance Services Caribbean, Deloitte, Digicel, Ennia, FMSA/RDA, Glitz Casino, Guardian Group, Grant Thornton, RBC Royal Bank, SETAR, Valspar, WEB, WEMA, Yrausquin, Aruba Trading, Manrique Capriles, Agat Events, Click Print y Golfistanan
Un GRADICIMENTO SPECIAL ta bay tambe na e personal di The Links y Divi Resort, e team di ELITE Productions pa e tremendo trabou realisa pa haci asina un biaha mas e torneo di golf di Kiwanis Club of Aruba un exito rotundo.


text:
IBIZA – Den un siman, dos mucha muhe Ingles a wordo haya morto sin splicacion riba e isla Spaño di Ibiza.
Rebeca Brock di 18 aña a wordo haya dialuna den su camber di hotel sin señal di bida. Brock tabata di Nottingham y tin nacionalidad Ingles y tambe Hulandes. Segun su facebook e la studia na Tillburg y su mama ta biba na Hulanda. Su curpa no a duna ningun indicacion di violencia y tampoco ningun droga no a wordo haya den e camber.
Prome cu esey, Danielle McCallum di 18 aña, biba na Scotland a fayece den hospital di San Antonio na Ibiza. Su morto a wordo constata cu tabata pa motibo di extacy, pero miembro nan di su famia ta bisa cu e no ta uza droga.


text:
Organisacion
A establece Orden di Abogadonan di Aruba na 1991 y e ta un asociacion di abogadonan cu ta eherce nan profesion na Aruba. Orden di Abogadonan ta un asociacion cu personalidad legal sin autoridad di reglamentacion. Abogadonan no ta obliga di bira miembro di e Orden. Apesar di esey, aproximadamente 80% di abogadonan cu ta traha na Aruba ta miembro. Loke si ta obligatorio pa tur abogado cu ta traha na Aruba y cu kier bira miembro di e Orden ta inscripcion na Corte Comun di Husticia di Antias Hulandes y Aruba.
Meta di e asociacion aki ta di promove administracion di husticia y siguridad huridico na Aruba. E ta traha pa logra esaki di e siguiente maneranan:
– Duna apoyo y informacion na esnan cu ta of cu kier eherce un profesion riba tereno huridico;
– Produci publicacionnan;
– Promove etica y estudio di derecho;
– Promove interesnan di su miembronan na tur instancia designa pa tal proposito;
– Promove bon relacion entre su miembronan;
– Coopera cu otro organisacionnan cu tin metanan similar;
y en general via tur medio legal na su disposicion, eventualmente tambe cu e meta di garantisa un funcionamento adecua di e asociacion y di profesion huridico.Scroll To Top


text:
Weststraat, Prof. Lorentzstraat:
Dialuna algo prome cu 3’or di atardi, presencia di polis y ambulance a wordo pidi cu urgencia na e crusada di Weststraat y Prof Lorentzstraat pa un accidente cu un baby y un mucha herida.
Na yegada nan a bin topa cu un Nissan Note cu basta daño material y un poco mas pa nort di e crusada tabata tin un pickup. Na e sitio nan a bin compronde cu e pickup no a duna e Nissan Note preferencia y a sali su dilanti.
Ambulance a presenta y despues di a trata e mucha y e baby na e sitio a transportanan pa hospital. E Nissan Note, den cual e heridonan tabata a haya hopi daño material.


text:
ORANJESTAD - Departamento Meteorologico di Aruba a informa diahuebs merda cu e ta vigilando un ola tropical den parti oost di Caribe, actualmente oost di Bonaire. E sistema tin un chance grandi di sigui desaroya y bira un ciclon tropical den proximo 2 te 5 dia
Awe mainta 8:00 AM e ola tropical (wave) aki tabata situa mas o menos na 65W, cu su parti dilanti na 150km oost di Bonaire. Cu e curso actual e wave aki ta bai move den parti oost di Caribe entre awe y mayan diabierna. E wave ta ser acompaña pa awacero modera te pisa y mal tempo, y ta move west- noordwest rond di 30 pa 35 km/h.
IMPACTO RIBA E TEMPO
Por spera biento fuerte den rafaga durante awacero modera te localmente fuerte cu por ser compaña pa lamper cu strena; ademas awacero por causa molester na diferente parti. Pa e parti maritimo, por spera lama modera te poco bruto na parti oost te noordwest cu olanan entre 5 pa 9 pia. Un aviso pa boto chikito lo drenta na vigor pa e parti oost te noordwest di costa awe tardi 6 ‘or. Ta pidi operadornan di boto chikito pa bai cu cautela na sobra partinan y tambe cerca of den besindario di awacero of lamper cu strena.
Departamento Meteorologico di Aruba lo continua vigilando e sistema aki y si ta necesario emiti e boletinan necesario den e caso ei
PALM BEACH – Diahuebs mainta, e situacion di tempo tabata di tal forma cu esaki a genera algun hos riba laman, pero bon bisto for di tera. Riba e hotel strip di Palm Beach esaki tabata bon bisto y den careda di 10'or y mei por a nota varios di e hosnan. For di varios dia caba e stuacion di tempo ta instabil cu ta pone cu e islanan ABC ta haya retonan interesante. Corsou p.e. tabatin un anochi yena cu strena cu lamper, y Aruba basta awacero varios caminda.
ORANJESTAD – E presidente di e asosacion VWI (Vereniging van Werknemers met een Individuele Arbeidsovereenkomst in dienst van de Water- en Energiebedrijf Aruba (W.E.B.) N.V.), Ir. Richard Frank ta invitado den e programa NoticiaCla LIVE diahuebs anochi. Durante e programa aki, e presidente di VWI lo trata temanan manera e proceso di destaho publico riba molina di biento, credibilidad di director di Utilities NV y mucho mas. Tambe kico ta pasa si sigui cu e plan pa cumpra fuel oil for di Venezuela. No perde e programa aki sigur cu ta cuminsa pa 9’or awe nochi riba plataformanan di NoticiaCla esta Facebook, e website (check e button LIVE) y e app tambe (e button LIVE).
PALM BEACH - Un 30 minuut di awacero na Palm Beach diaranson mainta a laga un parti inunda cu e nivel di awa a yena casi na dak di un auto purbando di pasa. Na tur e awa a cay pa 45 minuut straight, y despues di 30 minuut mas of menos cu e tabata cay, e situacion a bira asina. Potret ta cortesia di Arnalda Lampe.


text:
WILLEMSTAD — Publiko a sinta riba punta di banki, bibando den un wega ku niun di dos ekipo no kier a baha kabez pa otro. Soto a pusha pa keda dilanti den un wega ku Buenavista a keda hala rosea den nan garganta. Soto a konta net ku e break ku a duna nan edge den e wega. Nan a bin gana 5-3 na fabor di Soto.
Diasabra mainta. Un solo briyando na un shelu, sin ningun nubia pa strobe e rayonan yega tera. Na oskashon kimando e muchanan sin miserikordia. E no a strobe e desempenjo di ambos ekipo. Soto a hunga dilanti di su mes publiko. Coach Aishel Hooi a postula Shudaishely Hooi pa habri e wega. E la topa un ofensiva di Buenavista ku a lucha pa mishi ku sub ala. E hoben a mustra bon velosidat I control. Kedando den serkania di e skina di plato, sin ta muchu frnako ku su lansamentu. Di su banda, Buenavista a duna Taynise Prince e resposnablidta riba e pitchersplate. E hoben a picha ku konfiansa I konviskhon. E tabata relamente skerpi den su lansamentunan, ku bon velosidat I un control ku tabata remarkable. Kisas kualke otro dia, na kualke otro parke, e lo a bai kas ku e viktoria. Pero diasabra e la topa un Soto inspira I desdidio pa gana dilanti nan mes publiko. Esei kisas tabata e diferensia den e wega ku ambos ekipo a mustra bon defensa I bon konosementu di wega.
E wega a bai 7 inning kompletu, kedando kla denter di e time limit. Soto a Sali bai ariba I Buenvista a psuha hopi pa bin empata e wega. Ku e wega 3-0 na fabor di Soto, Buenavista ta buta dos den sirkulashon. Ku koredornan den posishon di nota, ta bin un roletaso fuerte pa e area meiimei di felt. E tiru pa primera ta resulta denun overthrow ku ta drenta dugout. E bala ta dal asina duroe I rebota asina lihe bin bek den man di e primera base, ku apenas wowo di publiko por a sigi esaki. E koredornan a bula riba base I e kareda di empate ta nota. A surti un diskushon ora ku coach di Buenavista un overthrow a resulta den dugout I a buta e wega empata na 3. Despeus di a analsiaa e situashon, e umpire a manda un koredo bek tersera, limitando e kantiodat di koredor ku a skore. Ku e wega 3-2 I Buenavista kresiendo, hooi ta hanja su kompustura I ta Sali ford I e inning ponchando e bateador. Soto mesora ta nota dos kareda mas pa hasi e wega 5-2. Buenavista ta p[usha 1 kareda mas, pero no ta logra surpasa e diferensia I ta bin ka ku score di 5-3 den bom di septimo. Un bon wega kKonforme e regla, e umpire a otorga e koredo un base, limitando e kantidat di abse ku e koredor por au a kaba ku score di 5-3 pa Soto.
Resultado di otro weganan.
2 wega den Senior League ku Buenavista I Souax ganando nan weganan.
Den Senior Leageu Buenavista ta gana Sta. Rosa ku score di 13-1 I Soaux ta gana Sta. Rosa 15-0.
2 wega di junior.
Buenavista ta gana di Domi ku score di 15-2.
Soto ta gana Souax 8-2.
2 wega den Little ku Buenavista ganando trur su dos weganan.
Den Little Buenavista ta gana Sta. Rosa 19-8, Buenavistya ta gana Souax 11-2.


text: Diasabra merdia a drenta informe di un accidente cu hende herida dilanti Fantastic Gardens na Bushiri, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda cu e chauffeur di un Nissan Kicks no a calcula e velocidad ni e distancia di e taxi cu tabata bini cu un velocidad hopi halto y e Kicks a sali su dilanti y a dal e. E impacto tabata fuerte tanto pa e chauffeur como e ocupante y ambos a resulta herida. Na yegada di e ambulans nan a atende ambos victima./


text:
Tur ingrediënte di un bakuna ta hunga un ròl importante pa garantisá ku un bakuna ta seif i efektivo. Pa kuminsá un bakuna ta kontené un antígeno, esaki ta e vírus òf bakteria ku ta kousa e malesa, den un forma mas suak òf morto. Loke e antígeno aki ta hasi ta drenta nos kurpa i pone nos sistema imunologiko rekonosé i traha antikuerpo kontra di e antígeno aki pa ora keda infektá realmente ku e vírus òf bakteria ya nos kurpa ta kla pa kombatí esaki.
Tambe un bakuna ta kontené e asina yama adjuvante, esaki ta un produkto ku ta yuda stimulá i boost nos sistema imunológiko. Pues e ta yuda e bakuna funshoná mihó.
Den un bakuna tin ingrediëntenan pa konservá tambe, esaki ta yuda sigurá ku e bakuna ta keda efektivo. Por último, un bakuna ta kontené ingrediëntenan pa stabilisá e bakuna i ta duna protekshon durante almasenamentu i transporte.
E ingrediëntenan di un bakuna por parse deskonosí ora mira nan riba etiketa di e bakuna. Sinembargo, hopi di e komponentenan utilisá den bakuna ta produktonan natural di nos kurpa, medio ambiente i kosnan ku nos ta kome. Tur ingrediente di un bakuna, i tambe e bakuna mes, ta wòrdu di tèst rigorosamente pa sigurá ku nan ta seif.


text:
Minister di Finansa ta informa riba evaluacion di CFATF: Aruba su esfuerso pa preveni y combati labamento di placa, financiamento di terorismo y proliferacion di arma di destruccion masal ta efectivo
Minister di Finansa ta informa riba evaluacion di CFATF:
Aruba su esfuerso pa preveni y combati labamento di placa, financiamento di terorismo y proliferacion di arma di destruccion masal ta efectivo
Aruba y Bermuda cu miho sistema den Caribe
Recientemente Gobierno di Aruba a wordo notifica di e resultado excelente di e evaluacion haci pa e Caribbean Financial Action Task Force CFATF di e integridad di e sistema financiero di Aruba . Den Caribe, Aruba ta figura na e di dos luga como Pais na unda cu ta aplica controlnan necesario pa preveni y combati cu e sistema financiero por wordo maluza pa labamento di placa, financiamento di terorismo y proliferacion di arma di destruccion masal. Tur esfuerso cu ta wordo haci na Aruba a resulta di ta efectivo.
Den e di cuater ronda di evaluacion pa cumplimento cu e recomendacionnan di FATF pa preveni y combati labamento di placa, financiamento di terorismo y proliferacion di arma di destruccion masal, banda cu ta evalua si e Pais ta cumpli tecnicamente cu tur regla di FATF, ta midi tambe e efectividad di e reglanan aki pa mantene e integridad di e sistema financiero di nos Pais. Aruba a score un resultado excelente.
Di e 11 area den cual ta midi efectividad, Aruba a score 6 biaha efectividad substancial SE den e areanan di risico, maneho y coordinacion, cooperacion internacional supervision, medida preventivo, inteligencia financiero y confiscacion. Nos a score 4 biaha efectividad modera ME, den areanan di persona legal y ultimo benificiario, investigacion y persecucion di labamento di placa y tambe pa financiamento di terorismo y medida preventivo y sancion pa financiamento di terorismo. Pa locual ta e area di sancion pa proliferacion di arma di destruccion masal, nos Pais a score un efectividad abou LE ya cu na Aruba no ta produci of transporta arma asina via di nos wafnan.
Mester bisa cu e resultado di e evaluacion ta uno hopi bon, ya cu ta poco Pais den Caribe tin un sistema cu ta asina efectivo. Den e di cuater ronda di evaluacion di FATF, Aruba ta na di dos lugar despues di Bermuda cu tin un area den cual nan a score un efectividad halto HE. Te ainda ta Aruba y Bermuda ta e dos Paisnan den Caribe cu a score halto den efectividad cu nan sistema pa preveni y combati labamento di placa, financiamento di terorismo y proliferacion di arma di destruccion masal. E rapport di Aruba ta disponibel via http://www.fatf-gafi.org of www.cfatf-gafic.org.


text: Diamars mainta a drenta informe di cu tin candela den cushina di Ganikome, mesora a dirigi tanto polis como bomberonan na e sitio. Na yegada di e patruya a nota cu tin hopi huma den e luga y un dama tur spanta cu a conta polis cu ta e cushina ta na candela y mester di bombero pa paga e candela. Polis a pidi pa e bomberonan bini na e sitio cu mas urgencia. Na yegada di e 2 unidadnan di bombero mesora a cuminsa cu un combate pa asina contene e candela den e sitio y evita su expansion. Polis a solicita presencia di ambulans pa atende e dama cu tabata tur spanta y tambe a pidi slachtofferhulp pa papia cu e dama. Na yegada di e ambulans a atende cu e dama. Finalmente bomberonan a paga e candela y a inicia cu un investigacion pa asina saca afo kiko tabata e causa di candela.


text: Diasabra madruga na e mesun momento cu a caba di atende cu confisca e auto di un sospechoso a drenta informe di cu den nan cercania tin un dama den Nissan March hunto cu e adictonan ambulante y nan tabata dunando e dama droga, mesora a dirigi patruya cu tabata den cercania. Na yegada di e patruya a encontra cu e dama aki y a nota cu e dama ta bao di influencia di un of otro sustancia. Pa su mesun seguridad y di otronan a detene e dama pa a ta bao di influencia di substancianan. Polis a lock e auto y lage na e sitio, ademas a adverti e adictonan pa no mishi cu e auto aki mientras a transporta e dama pa warda di polis.


text:
Diahuebs anochi a drenta informe di un problema di pareha banda di e pompstation na Ponton, mesora a dirigi un patruya na e sitio. Na yegada di e patruya a bin compronde cu aki ta trata di un problema di pareha pa asunto di placa pa alimentacion. E dama hopi rabia y hostina a roga e patruya pa intermedia den e asunta pa e sigui hay e placa di alimentacion manera e mester ta. Polis a haci su esfuerzo pa atende e caso aki.
2 thoughts on “Polis a bay intermedia den un problema di pareha relaciona cu placa di alimentacion.”
-
Ba pasa bon ba traha jui !!!! wel krianan. Paso nan no a pidi pa bin na mundo. Pero dia di mayan bo kier bisa si cu esey ta mi jui. Cua jui si bon kier kria nan ban ta serio.
-
Ba pasa bon ba traha jui !!!! wel krianan. Paso nan no a pidi pa bin na mundo. Pero dia di mayan bo kier bisa si cu esey ta mi jui. Cua jui si bon kier kria nan ban ta serio.


text:
Pa prome biaha e aña aki, Organisacion Women empOwering Women ta participando den e Wind Creek Challenge pa oportunidad di gana $40.000! E Wind Creek Challenge tin como obhetivo pa brinda sosten financiero na un organisacion local cu ta yuda nos comunidad door di trabou boluntario.
Organisacion Women empOwering Women a cumpli 5 aña na luna di Juni, unda cu por wak bek na hopi iniciativanan cu a yuda nos comunidad. Nos ta orguyoso di nos miembronan cu a sa di haci uzo di nan mesun abilidadnan, network y recursonan pa asina empodera nan mes y yuda diferente instancianan manera Fundacion Contra Violencia Relacional, Centro pa Desaroyo Aruba, Mothers In Need Aruba, Heart-Centered Leadership Foundation, Orthopedagogisch Centrum, among others.
Si WOW logra gana e competencia, lo sigi desaroya proyectonan unda cu hende muhe hoben profesional por sigi desaroya nan mes den diferente area y asina duna bek na nos comunidad.
Con pa vota pa WOW?
- Click e link aki:
https://embedded.wishpondpages.com/lp/2700804/entries/200021352?fbclid=IwAR1 vYI2XmeY4HVJbxreUn9rYCO8H-Wqvb7gExbiSWAj6-b0KTaoFoTOkfk0 2. Bai den bo email inbox y habri e ‘verification email’ cu Wind Creek a manda (check bo spam folder si no a ricibi esaki den bo inbox)
- Click e email pa verifica bo voto y bo ta cla!
Di parti di Organisacion Women empOwering Women nos ta extende nos palabra di gratitud e sosten y apoyo!


text:
Apologia Básiko
E kurso aki ta konsistí di 10 lès. Na final di kada lès, e studiante lo mester kontestá algun pregunta relashoná ku e kontenido di e lès. E mes ta determiná kon lihé e ta pasa dor di e lèsnan, pero nos ta duna un máksimo di 3 luna pa kompletá e kurso kompletu.
Komo parti di e kurso, lo bo tin ku traha un eksamen final multiplechoice. Ku e produkshon di un bon resultado, e studiante ta risibí un sertifikado for di Apologetics for You.
Pa hasi su estudio, e studiante lo risibí tur material for di Apologetics for You, inkluso e buki Mi Tin Un Pregunta (formato PDF), skirbí pa Drs. Mallory Cijntje. Tur kosto pa e materialnan di estudio ya ta inkluí den e preis di inskripshon pa e kurso.
Ku e kurso di Apologia Básiko e studiante ta wòrdu introdusí den e mundu di apologia bíbliko. Nos lo trata temanan fundamental pa e Fe Kristian kuklaridat, pero tòg ku sufisiente profundidat. E kreyente lo haña mas konfiansa i stabilidat den loke e ta kere, i na mes momentu e ta wòrdu prepará pa duna kontestanan sabí i verídiko. Algun tema ku nos lo trata ta:
-
E Base Bíbliko pa Apologia
-
E Argumentonan Kosmológiko, Teleológiko, i Antropológiko pa e Eksistensia di Dios
-
E Modelonan Sientífiko di Kreashon i Evolushon
-
E Inspirashon Divino di Beibel
Pa apliká pa e kurso aki, bo mester stòrt fl. 75 riba e number di kuenta 333305601 (MCB). Kòrda duna bo nòmber kompletu i hasi menshon di Apologia Básiko.
Despues di e pago, bo por registrá libremente. *Por fabor, saka un portrèt /screenshot di e pago pa inkluí na momento di registrashon.
Pa kualke iformashon relashoná ku e kurso, bo por tene kontako ku mi (Mallory Cijntje) libremente via mi cel. 6915205 òf via email: apologetics4you@gmail.com


text:
Pa bo baha peso di bèrdat.
Bo mester loke nos a papia den un post pasá kaba.
Nos ta bai menshon’e atrobe.
Pasó nos tur ku a baha hopi kilo i keda manten’é, a yega di kai, i lo sigui kai.
Pero loke ta diferenshá esun eksitoso for di e sun ku ta frakasáta,
ku esun ku ta eksitoso, a kompronde ku e proseso aki ta unu kontinuo,
i ku e tin ku sigui riba dje maske kiko pasa.
I esun ku ta frakasa a djis entrega.
Nos a bisa hopi biaha:
“Stòp i kuminsa kada biaha di nobo ku meskos, lo no hiba bo na eksito.”
Nos a komprobá e ponensha ei via di nos mes i miles di persona ku a baha hopi kilo ku nos.
Loke bo mester ta kontinuashon. Kai, lanta, SIGUI!:
Si bo ke start of ban sigui ku nos, ku un programa nobo, pa logra baha hopi kilo e aña aki, djis klik e link aki bou pa nos start Djaluna.
Ata e link:
https://mailchi.mp/1c15f82b1bef/budget


text:
Preveni infestacion di raton y djaka!
Problema di djaka y raton den of rond di cas?
Un decision sabi ta pa controla e situacion prome ku e bira un infestacion, dunando bo stress y riba dje dificil pa controla. E dos animalnan aki ta move hopi liher y por drenta y sconde den espacio hopi chikito ku ta casi imposibel pa por waknan. Pero sin embargo nan casi semper ta lagra rastro di evidencia atras.
Raton y djaka no ta solamente un molestia ku ta destrui material, consumi y contamina alimentonan, sino tambe e ta transmiti y causa enfermedad. Pe es motibo preveni ta mihor ku lamenta.
E jabi pa cualkier programa di control di raton y djaka ta e identification di dje.
- Raton y djaka ta laga senja di nan presencia principalmente lugarnan unda nan ta alimenta.
- E territorio di e raton ta relativamente chikito, e ta stranjo si e surpasa 6 meter lew di unda e ta come.
- Bo por tende nan hasi zonido generalmente anochi, ja ku ta den anochi ta momento ku nan ta hasi mas actividad.
- Raton y Djaka gusta hasi nan neishi usando articulonan cu nos tin den cas, por ehempel tela of papel.
- Generalmente nan ta laga sushi(pupu) alrededor di nan cuminda, chikito y cu forma di un pipita di aros.


text:
Na India, 22 pashent cu Covid-19 cu tabata bou di machine a fayece na un hospital ora cu suministro di oxigeno a keda interumpi pa un fuga di linea. Suraj Mandhar, e recolector di distrito, a bisa cu a reanuda e suministro di oxigeno na otro pashent.
Oficial di bombero, Sanjay Bairagi a bisa cu servicio a stop e fuga den 15 minuut, pero tabatin interupcion di suministro na hospital Zakir Hussain na Nashik, un ciudad na estado di Maharashtra cu ta esun mas afecta pa ultimo aumento di caso pa coronavirus.
Imagen a mustra vapor blanco cu ta extende pa area di hospital, causando panico. Surinder Sonone, un oficial di polis a bisa cu e fuga a pasa na un tubo cu ta conecta e suministro na e tanki principal na e compleho hospitalario.
Cinco di 140 pashent di covid-19 a keda traslada pa otro hospital. E gobierno estatal a ordena un investigacion di filtracion, a bisa cu minister di salud di estado, Rajesh Tope.
India a raporta un record nobo di 295.041 caso pa coronavirus, e cifra di morto a supera 2000 pa prome biaha. Prome minister Narendra Modi a duna conseho pa gobierno estatal pa no impone blokeo severo pa zona di microcontencion tanten cu busca otro recesion economico.
India ta importante productor di vacunas, pero nan a wak nan mes obliga di atrasa entrega di inyeccion pa centra nan mes na demanda interno. Te cu awo, India a administra mas di 130 miyon di dosis di vacuna na un nacion di 1.4 biyon di hende.
India a raporta mas di 15.6 miyon di caso confirma, e di dos mas halto patras di Merca. E number di morto ta 182.552.


text:
ORANJESTAD – E siman aki, unda Aruba henter ta den preparacion pa celebra nos dia Nacional, Dia di Himno y Bandera, Prome Minister Evelyn Wever-Croes ta bishitando varios scol rond di Aruba. Prome Minister a expresa di ta hopi contento y emociona cu e aña aki por bishita scolnan atrobe pa asina haya un bista y sentimento con cada scol na Aruba ta preparando pa e dia importante aki.
Diamars mainta, Prome Minsiter a bishita Scol Preparatorio Nos Paraiso na Paradera na unda cu Premier a wordo ricibi pa cabesante señora Lilian De Kort-Boekhoudt, docentenan y alumnonan. Di un forma caluroso y hopi emocional, muchanan di scol tawata wardando e yegada di Prome Minister na nan scol y a canta nos himno nacional cu hopi animo.
Prome Minister a haci un recorido na e diferente klasnan pa wak con nan ta preparando pa nos dia nacional. Cada klas a prepara diferente cos ilustrando importancia di nos dia nacional. E tabata hopi bunita pa wak con patriotico e scol ta y con e muchanan ta carga Aruba den nan curason.
Tur klas 6 a haya bishita di Prome Minister na unda cada klas tawata tin diferente presentacion hopi bunita. Premier a conta mas tocante Himno y Bandera y despues a duna e muchanan e oportunidad haci preguntanan na Premier, cu por cierto tawata preguntanan hopi fuerte tambe no solamente tocante Himno y Bandera pero tambe tocante bida y trabou di Prome Minister den Gobierno.
Cabesante di Scol Preparatorio Nos Paraiso, señora De Kort-Boekhoudt a gradici Prome Minister den nomber di e ekipo completo y alumnonan di Nos Paraiso pa su bishita. “Nos ta sinti nos honra pa ta un di e scolnan cu a wordo scogi pa haya bishita di Prome Minister. Nos ta spera di por tin e oportunidad un biaha mas. Nos ta desea Prome Minister un siman hopi dushi y festivo en conexion cu nos dia nacional 18 di Maart’.
“Mi ta gradici Juffrouw Lilian y ful e ekipo di maestronan di scol Nos Paraiso, no solamente pa e recepcion bunita pero tambe pa e pasion y dedicacion cu nan tin pa e muchanan y prepara nan pa nos dia nacional. Hopi bunita pa wak e muchanan y con Aruba ta planta den nan curason di chikito. Esey mi kier gradici boso e docentenan pe y cu e scol aki por sigui educa muchanan cu mayan por yuda nos cu nos pais”, Prome Minister e expresa.


text:
ORANJESTAD: Diaranson atardi Minister Endy Croes a ricibi bishita di sr. Jayson Geerman y sr. Kedy Koolmankendenan ta representa diferente coredo di e deporte di dragrace. Ambos tin un pasion grandi pe deporte y ta organisadiferente evento durante aña na Palomarga. Den pasado sr. Geerman y sr. Koolman a yega di maneha e pista di Palomarga. Durante e reunion sr. Geerman y sr. Koolman atrece na conocemento di Minister diferente preocupacion y deseonan di hopi coredo. Y asina trata di contribui di nan manera hunto cu e coredonan pa por tin un bon sincronisacionden e maneho total tanto den e ABM cu ta maneha Palomargay e coredonan. Nan a expresa nan deseo como tambe dimayoria di e coredonan pa cu Palomarga den su totalidad y nan kier contribui na un manera positivo den e manaheo total pa cu esaki.
Minister Endy Croes a scucha cu atencion e puntonan cu a wordo treci pa dilanti y lo traha riba esakinan na bienestar di deporte en general. Drag race sigur ta un deporte cu tin un fanaticada grandi y hunto nos ta bai traha pa progreso di esakiy haci’e grandi un biaha mas. Cu e Deseo, Disciplina, Dedicacion y Determinacion ta logra e meta principal


text:
1. Nos ta anuncia cu pa Festival di Buki pa Mucha 2022 e tema ta ‘Biba Natura-Lesa!’ y ta hiba mucha den naturalesa. Asina e tema ta stimula pa lesa buki di naturalesa, mata, bestia y mucho mas. Festival di Buki pa Mucha 2022 ta tuma lugar den siman di dia 7 di november pa dia 11 di november. Apertura ta tuma lugar diabierna 4 di november na Cas di Cultura.
Nos ta presenta un exposicion di un grupo di Artesano, Artista, Fotografonan den Sala di Exposicion for di dia 20 di september. Esaki lo ta habri henter dia pa publico y entrada ta gratis. E grupo ta presenta obranan den colornan primario cu ta geel, cora y blauw (Blauw a tuma lugar na april). Awo, e exposicion ‘Yellow’ ta habri for di dia 20 di september y despues lo tin e exposicion ‘Red’. ‘Red’ ta cuminsa dia 12 di oktober y ta keda te dia 3 di november. E coleccion di obra ta diverso den tipo di obra, tin cuadra, potret, arte digital, obra di Mozaiek y assemblage.


text:
Oranjestad-Diaranson mainta Minister Otmar Oduber a ricibi e tristo noticia cu un otro baluarte di Aruba su Cultura a bay laga nos, Sr. Pedro Ramon Krozendijk ‘Don Ramon’, na edad di 64 aña.
Sr. Ramon Krozendijk tabata un compositor y musico hopi stima den nos comunidad. E tabata un compositor di piesanan clasico na Papiamento, manera e tan conocido “Cunuco di Seit”, contribuyendo na e nivel halto na nos herencia cultural y folklore.
Conoci como un persona recto y humilde, cu un amor grandi pa su patria Aruba, el a percura semper pa su composicionnan honra nos herencia, recordando e Arubiano pa ta orguyoso di nos raisnan y pa semper percura pa esaki no bay perdi.
Durante su hornada artistico ‘Don Ramon’ Krozendijk a compone varios cancion, a graba LP cu Tino Ruiz, a graba CD y a escohe su mes ken ta esnan cu lo canta su cancionnan, manera entre otro Debbie Werleman y Edjean Semeleer.
Aruba a perde un pionero riba tereno cultural folklorico.
Minister Otmar Oduber ta expresa palabra di condolencia na e yiunan, famia, amigonan y henter Aruba cu e fayecimento di Ramon Krozendijk. Cu ‘Don Ramon’ sosega na paz.


text:
The content originally appeared on: Diario
ORANJESTAD (AAN): Informacion cu DIARIO a haya ta cu diamars, tabata tin un control na diferente lugar di cuminda na Aruba, entre nan restaurant y fast-food.
Parce cu e control aki cu a wordo teni a duna resultado pasobra na entre otro, Kentucky Fried Chicken (KFC), a bin constata cu tabata tin trahado sin e asina yama carchi berde, cual ta esun cu Departamento di Salud ta otorga na e persona (trahador) cu tin cu ‘handle’ cu cuminda na un establecimento.
Te hasta tin indicacion cu te hasta e manager mes no tabata tin su documentonan na ordo y pesey el a wordo deteni, ya cu e tabata trahando den forma ilegal.


text:
Publiká riba 23 Desèmber 2020
Willemstad – Ministerio di Maneho di Gobernashon, Planifikashon i Servisio Públiko ta informá ku relashoná ku trabounan interno Asuntunan Públiko (Kranshi) lo ta parsialmente será dianan 29 i 30 di dezèmber 2020.
Pa e personanan ku tin sita pa saka Sédula òf karchi di reibeweis ta atmití e akseso pa riba e dia aki konforme nan sita.
Eksámen di teoria i práktiko pa reibeweis ta sigui konforme e fecha di e eksámen. De mas servisionan no por tuma lugá e dianan ariba menshoná.
Pa mas informashon tuma kontakto ku Lokèt di Pèrmit, Departamentu Bentana di Informashon, na 434-1690.


text:
L.G.Smith Boulevard – Diabierna atardi a cuminsa un accion general di parti autoridad.
Den oranan di anochi polis hunto cu Douane, algo cu bo no sa mira mes pero sigur ta un bon iniciativa a tene control dilanti APA.
Douane su unidad di K9 tawata esun asigna pa haci e control pa droga.
For di Vocero Suplente di Cuerpo Policial Sra.Rasmijn nos a ricibi e siguiente relato di e accion:
” ARMA DI CANDELA CONFISCA Y VARIOS DETENCIONNAN DEN DIFERENTE DISTRICTONAN DI ARUBA
Diabierna anochi durante un control preventivo polisnan di San Nicolas ta para un auto den Rembrandtstraat. Durante e control polisnan a bin topa cu un arma di candela. Di biaha a bay na detencion di un hende homber
E auto y arma di candela a wordo confisca pa mas investigacion.
Polisnan den diferente districtonan a haci diferente detencionnan. Entre otro pa maneha auto bao influencia di alcohol, a confisca diferente autonan pa no tin e documentonan necesario. A confisca droga y tambe a detene personanan indocumenta durante control di trafico . E personanan aki a wordo pasa pa personal di Guarda Nos Costa.
Durante e anochi tambe a controla establecimientonan como tambe a para diferente autonan pa control y a reparti multa durante e anochi.
E accion di control di trafico y como tambe listramento preventivo pa cu arma di candela y/of droga lo continua”.


text:
Feddison Flanders
-
News
Feddison no ta logra pasa pa final
Feddison no ta logra pasa pa e final di BMX na Lima Den e semi final Feddison a start bon…Read More »
-
Lima2019
BMX a start na Lima
Shanayah Howell y Feddison Flanders a competi den e careda contra Oloshi den e Weganan Panamericano LIMA 2019. Awe na…Read More »
-
Barranquilla2018
4to lugar pa Feddison na Barranquilla
Feddison Flanders di BMX ta conta di su experiencia den Weganan Centroamericano y del Caribe despues di a mira accion…Read More »
-
Barranquilla2018
E deporte di BMX a mira accion awe den Weganan CAC
E deporte di BMX a mira accion awe den Weganan CAC, caminda nos tin e ciclista Feddison Flanders representando Aruba.…Read More »
-
Barranquilla2018
BMX ta cla pa start na Barranquilla
Feddison Flanders hunto cu su coach Pedro Estaba tambe tabata druk bezig awe riba e pista di BMX aki na…Read More »
-
Cochabamba
Presentacion Howell y Flanders
Prestacion di Shanayah Howell y Feddison Flanders Ciclismo BMX den e XI Juegos Suramericanos Cochabamba 2018 Categoria Femenino: Shanayah Howell…Read More »


text:
Den resumen
E di tres fecha di playoffs Division Honor aparentemente lo tabata hopi decisivo pa determina e tabla di clasificacion, ya cu e lo a indica cual club lo consolida nan mes den prome lugar y cu cuanto punta di bentaha, y tambe kendenan lo bai ta batayando p’e di dos cupo den final (apesar cu ainda falta otro rond mas), “at least” nos lo sa ken ta e prome favorito grandi pa bai final, sin specula mucho.
Dakota a tuma e liderato y no kier lagu’e bai pa nada, te awor cu tres victoria den tres partido y nan ta gran favorito pa bai final. E otro puesto den final te cu awor ta un bataya grandi entre La Fama y RCA, helaas pa Britannia, cos no ta pinta mucho bon, except si “somehow” nan logra cuminsa gana y urgentemente, kizas hasta gana nan siguiente dos of tres partidonan (bala ta rondo, tur cos ta posibel), nan lo tin chens.
Esey ta e bista te cu awor na mitar di playoffs, e pintura ta biniendo cla poco-poco, e ta pinta bon pa algun pero no pa tur y e prome partido di e di dos buelta lo clarifica hopi cos, ban wak.
Dakota vs La Fama
E partido aki tabata pa e prome lugar riba tabla, sea La Fama, si nan por sali victorioso den e partido aki, of Dakota kedando como lider cu ten minste un empate mes.
Partido tenso, apto p’un wega di playoff, cu bon ritmo, e ekiponan bon posiciona riba cancha, sin duna mucho espacio. Dakota dictando e tempo cu nan ritmo y velocidad, pero La Fama dispuesto na sorprende hungando un bon futbol fundmental, cu poco foutnan innecesario, exploitando “set pieces” (tiro liber, corner), cu disciplina.
Dakota tabatin e bala pa mas tempo, niun duda, pero no a haya nan yegada nan di custumber man’e tabata e caso den e dos prome weganan, esaki t’un otro contrincante, espacio reduci, cu bon defensa y un bon portero di banda di La Fama.
T’a hopi esfuerso mes tabatin di banda di Dakota prome cu nan a yega na e prome gol di wega, y asina mes ora nan a haya nan gol, no tabatin indicacion cu lo bai tin mas, n’un manera e abehanan mester a satisface nan mes cu poco, ya cu La Fama nunca lo a bai duna nan nada por nada. E gol di Dakota a yega alfin na minuut 36, pa medio di nan Goleador maximo e anja aki, Sebastian Montoya, su di dos gol den tres partido di playoffs, despues di a anota 23 gol den campeonato regular.
Montoya ta haya un pase di Camilo Peña unda cu e ta hasi un tiro di distancia, net foi p’afor di area penal na banda robes, pon’e bala den net, un bala cu a pasa bai band’i tur hende y tambe portero Joshua Faro, man’e t’un tiro fantasma.
E partido ta sigui pareu, La Fama tabata duna hopi dolor di cabes cu tironan di skina, tiro liber, cu algun yegada tambe. Na dado momentonan Dakota a haya nan ta defende e minimo bentaha aki cu alma y cuerpo.
Al fin al cabo esey mes tabata e resultado final, unda Dakota a traha hopi duro pa bai cu e tres puntanan aki, pero nan a logra den nan partido mas duro te cu awor den playoffs. Dakota asina ta consolida nan mes den prome lugar cu 9 punta, La Fama en cambio ta keda den di dos lugar cu 4 punta. “King of the Match” ta Sebastian Montoya, un hungador cu por hasi un diferencia den un partido na cualkier momento.
Dakota lo hunga contra Britannia Diahuebs anochi y La Fama ta encontra RCA Diaranson anochi den un partido, kizas, decisivo.
RCA vs Britannia
E partido aki tabata crucial pa ambos ekipo, e tabata suppose di determina ken ta bai bataya p’e di dos puesto y ken lo keda den bom. Di biaha RCA a tira den atake, toch un partido nivela den hopi aspecto, pero esey t’e caso den e prome minuutnan di un partido.
Britannia a hasta anota gol prome, na minuut 12 caba, despues di un fayo den defensa unda Juel Balentien a probecha haya e bala bek den area penal, un poco na banda robes y ta hasi un tiro, hopi bunita mes, cu a banja e portero Samir Erasmus. RCA 0 – Britannia 1.
Despues di e gol aki, RCA a man’e lanta fei sonjo, nan a cuminsa cricula bala riba un tempo mas halto, cu pasenan skerpi. Solamente 9 minuut despues nan mes ta anota nan prome gol, un gol di nan goleador Jhon Silva, p’asina empata e wega na 1 gol pa banda. RCA 1 – Britannia 1.
Halftime ta bai aden empata na un gol.
RCA ta sigui den “high gear” den di dos tempo y ta cuminsa crea hopi mas chens pa anota, Britannia a man’e cai den otro, mustrando fatiga. E partido mes tabata sportief, cu poco incidentenan serio, poco carchi realmente, bon conduci pa referee De Leca.
Na minuut 66, RCA ta tuma bentaha despues di un gol di Erik Santos. RCA 2 – Britannia 1, e gol ey tabata parc’e e gol di knockout caba n’e momento ey. Britannia su rosea a caba, apesar cu RCA mes tabata parc’e flat den algun parti di e wega tambe.
E gol pa pon’e wega riba ijs a yega na minuut 86, un biaha mas pa Erik Santos, un tiro di distancia cu “spin” y hopi efecto a banja e portero Ruben Quero di Britannia. Esey tambe tabata e resultado final, RCA 3 – Britannia 1. Cu e resultado aki e tricolornan a acumula 4 punta pa empata cu La Fama riba tabla, pero a keda toch den di tres lugar debi na doel-saldo.
Nota: Ronald Gomez a re-aparece p’e ekipo di Solito den a partido aki despues di hopi tempo. “King of the Match ta Erik Santos pa su dobbel y su iniciativa positivo constante riba cancha.
RCA ta topa cu La Fama Diaranson anochi den un partido hopi importante, y Britannia ta enfrenta Dakota Diahuebs anochi pa trata na sobrevivi den un otro partido cu por dicidi nan destino.


text:
Prinses Amalia Basisschool, antes conoci como Reina Beatrix Dependance, a inicia den e aña escolar 2011 – 2012, bou di guia di juffrouw Mireya Nicolaas-de Haseth. E nomber ‘Prinses Amalia’ ta para como simbolo, cu nan ta bin di e famia real di Reina Beatrix y hunto cu algun colega di juffrouw Mireya, a scoge e colornan di e scol, cu ta representa nan identidad: fuxcia, berde fel, biña y oranje.
Prinses Amalia Basisschool tin varios actividad extracuricular, cu ta aporta y faborece desaroyo y crecemento emocional, fisico y cognitivo di su alumnonan. E team ta consisti di 27 miembro bon motiva, cu ta traha hunto pa saca e potencialnan di e alumnonan. Y sigur tin dos actividad cu Prinses Amalia a destaca den dje pa algun aña caba y esaki ta danki na e tremendo sosten y dinamismo di e docentenan y e mayornan. Prinses Amalia Basisschool ta e unico scol cu a gana 4 aña tras di otro e competencia di Mente Inteligente. Y den e parti di deporte, Prinses Amalia Basisschool a gana dos biaha (2016-2017) Premio Excelencia den Deporte, como e scol basico cu mas a destaca den deporte durante e aña.
MENTE INTELIGENTE
Juffrouw Sonia Raghunath – Sue, como cabesante suplente shete aña pasa, a dicidi pa yuda e maestra di klas 6 cu e competencia bon conoci Mente Inteligente y tabata e prome biaha cu Prinses Amalia Basisschool a participa, unda nan a sali den e top 4 scolnan. E siguiente aña, juffrouw Sonia a dicidi cu e lo prefera di ta den klas y el a haya klas 6 y a opta pa bolbe prepara e muchanan pa e competencia, unda a bolbe keda den e top 4. E preparacion pa Mente Inteligente ta exigi hopi riba e conocemento general di mundo di e muchanan y esey ta keda un reto sigur, ya cu nos muchanan no ta custumbra di lesa of wak noticia internacional. Pa e di 4 y 5 aña cu e scol ta participa, ya por a mira un adelanto pa loke ta trata conocemento general di e muchanan como tambe envolvimento di e mayornan. Ambos aña nan a logra sali campeon y unabes cu sinti e satisfaccion di ta campeon, e presion pa keda campeon, a cuminsa crece cerca e muchanan. “Nos a train e muchanan pa tin confiansa den nan mes y pa nunca “give up”. Tambe pa respeta tur otro scol, cu nan ta hunga contra dje y semper tin bon manera p.e. cuminda tur hende etc. Tambe pa por “deal” cu perde ora di competi. E mester keda leuk pa nan, gana of perde ta parti di competi”, jufr Sonia a expresa.
JUFFROUW SONIA RAGHUNATH – SUE
Juffrouw Sonia tin 38 aña ta eherce e funcion di docente y for di chikito e kier a bira un maestra, prome di ballet, despues di deporte y finalmente juffrouw di scol basico. El a cuminsa traha na Reina Beatrixschool y a traha den 1ste, 4de, 5de y 6de klas y tambe a eherce e funcion di juffrouw di proyecto Prisma y tabata cabesante suplente tambe na cuminsamento. A pesar cu juffrouw Sonia ta streng, cada bes e muchanan ta sorpres’e, ora cu nan bin bis’e, cu nan ta aprecia kico e ta haci pa nan y cu e ta yuda nan pa yega na e siguiente stap den nan bida. E ta gusta con nan team ta traha hunto y con tur hende ta yuda otro.
PREPARACION MENTE INTELIGENTE
E preparacion pa Mente Inteligente ta sosode ora di scol den pauze. Ta papia cu e muchanan pa wak noticia y pone atencion kico ta pasando na Aruba y na mundo. E tactica cu ta uza, tambe ta bay den dialogo, con nan mester hunga y cu mester traha hunto como un team. Segun jufr. Sonia nan ta gana y perde hunto como un team y nan no ta reclama otro. Hopi importante ta pa e muchanan tin confiansa den nan mes y nunca “give up”, ni ora nan ta perdiendo. Tin placer den e wega ta importante y gana of perde mester keda sportief. Tur esey ta parti di e wega y jufr. Sonia ta percura pa e muchanan compronde esey hopi bon.
“Nos ta contento ora nos gana, pero gana no ta tur cos. Con pa anda ora nan perde y con pa comporta tambe ta hopi importante”.Jufr. Sonia
EXCELENCIA DEN DEPORTE
Durante e añanan e scol tabatin diferente logro y nan ta participa den tur deporte cu IBISA tin riba nan calender y esey ta na encargo di meneer Alvaro Maduro. Como scol bo ta sali campeon den diferente deporte of den premiacion y tin biaha den nada. Meneer Alvaro ta considera e logro di mas grandi y importante, esun cu nan por laga e muchanan conoce y experiencia e deportenan, cu nunca nan a haci. “E caranan contento, e sonrisa, e satisfaccion cu bo ta mira, ta locual ta haci ami como docente contento,” Alvaro a comparti. Nan ta percura pa motiva y stimula e muchanan, pa participa mas cu por. Nos ta enfoca hopi riba muchanan cu NO ta activo den un club deportivo of den un disciplina, pa asina duna nan oportunidad pa experiencia e deportenan cu IBISA ta organisa durante e aña escolar. Cu e speransa pa un dia nan por desaroya amor pa deporte. Apart di e deportenan, baile tambe ta un di e temanan di movecion. Pa cu esaki tambe scol ta presenta na p.e. apertura di Festival di Buki, Weganan di Rey y na diferente presentacion na scol mes.
Resultado no ta esun di mas importante pa nan, pero si enfasis riba disciplina, respet pa cu otro y pa cu e scol contricante.
MENEER ALVARO MADURO
Alvaro Maduro desde hoben a bay studia na Hulanda y a caba Cios: Sportcoördinator Geüniformeerde Beroepen (instructor pa scol di polis). Na 2008 el regresa Aruba y a traha 5 aña como instructor di deporte na IBISA. Cu IBISA el a traha na diferente scol, entre otro Reina Beatrix, Pius X School, Colegio Frere Bonifacius, Colegio Bon Bini, St. Anna School, Cacique Macuarima School, Maria Gorrettischool y Kukwisaschool.
Despues el a traha 4 aña como instructor di deporte na KIA (Instituto Coreccional Nacional), unda su tarea tabata pa duna deporte na e presonan, motiva y stimula nan, pa ta activo y positivo durante nan encarcelacion. Meneer Alvaro ta haya cu deporte y movecion ta hopi esencial pa un mente positivo. Banda di su trabou na KIA, Alvaro tabata studia (deeltijd) na IPA pa docente di Movecion y Salud.
Desde 2017 meneer Alvaro ta docente di Movecion y Salud na Prinses Amalia Basisschool y den su tempo liber, e ta miembro activo di directiva di Centro di Bario Noord Baseball Organization, unda tambe e ta coach e muchanan di liga menor di nan organisacion durante henter e aña.
“Mi ta considera mi mes un meneer straight, cu hopi amor y dedicacion pa su profesion y tin biaha hopi streng. Como unico docente masculino na scol, hopi biaha mi ta fungi tambe como rol di tata pa nos alumnonan”.Mr. Alvaro
PREPARACION DEPORTE
E preparacionnan ta cuminsa na scol durante e lesnan. E lesnan ta basa riba habilidad, conocemento di e wega, tactica y colaboracion. Ta pone algun training despues di ora di scol, pa e muchanan por conoce otro, practica y haya confiansa, pa asina representa scol den e deporte cu ta na turno. Meneer Alvaro hunto cu juf. Rexylaine cu semper t’ey, pa sea training of na tur e weganan di deporte escolar, pa apoya y tambe coach e muchanan. E meta ta keda pa e muchanan di Prinses Amalia Basisschool sigui participa y experiencia. Plan pa futuro ta pa sigui brinda oportunidad na tur mucha, sin distincion, pa asina nan experiencia deporte y e disciplinanan. Esaki ta pa motiva y stimula e muchanan, pa sigui haci deporte y kisas den futuro afilia na un federacion den nan tempo liber. A traves di Alvaro su profesion, e kier encurasha e alumnonan mas hopi posibel pa ta activo den un deporte durante ful e aña escolar y crea asina ciudadado ehemplar pa futuro.


text:
Buleria feat. Jaido ta bati p’abo!
Ta fin di aña i ya kaba a kuminsá prepará pa e diferente presentashonnan ku lo ta den porta. Durante di e último añanan bandanan a bira masha kreativo i stratégikamente ta krea piesanan ku lo zona den fin di aña i tin biaha tin asina tantu potensia pa zona den temporada di karnaval tambe. Esei ta sigur e meta ku Buleria tin ku e piesa riba kual Jaido, e artista urban di momentu ta figurá.
Jaido ta keda prominente i a bin ta demostrá ku tur negativo ta bira positivo. E hóben ta probechando tur oportunidat i ta hasi esaki na máksimo satisfakshon di su fanátikonan. Ata Jaido ku Buleria! E piesa “Bati P’abo”, kantá pa Rocco i Tommy ta un ‘party song’ ku sigur lo zona e fin di aña aki. Ademas di esei, ta inová dor di krea un fushon di ritmo kombiná i e género musikal ‘trap’ ku ta e loke ku Jaido a bin ta profilá tremendamente aden. Su hit ‘Speed’, tin hóben i grandi ta kanta. “No poncha...” a bira un ‘kick’ den tur kombersashon. Dwight Leoneta i Greyan Pastor a kolaborá pa promé bes ku otro , ámbos produktor ta satisfecho ku e produkto final. E videoclip lo ta riba Youtube djabièrnè dia 10 di novèmber, miéntras ku e piesa a kuminsá zona ayera, djaweps na radioemisoranan na Kòrsou i Aruba. Por sigui Jaido riba instagram i snapchat @jaidorick. Fanatikonan por mira e videoclip riba e Youtube Channel @decodedofficial òf solisitá e track na nan radio preferí. Ademas, por stream riba ITunes, Spotify, Google Play i Apple Music.


text:
Reglanan di kas
Bo por tuma kontakto si bo ke papia riba algu. Esaki por trata di kiko ku ta! Nos ta haña ta importante sí ku nos ta trata otro nèchi i respetuoso. P’esei nos ta puntra bo pa mantené bo mes na algun regla si bo tuma kontakto ku nos:
Rèspèt pa otro
Meskos ku bo mester hasi esei na skol i na kas tambe, nos ta papia respetuoso ku otro. No ta pèrmití zundramentu. Si esaki sosodé tòg nos ta puntra bo pa kalma bo mes i pa tuma kontakto ku nos atrobe na un momentu mas despues. Si esaki sosodé mas frekuentemente, e ora ei lástimamente nos mester blòkia bo number.
Mantené e liña okupá sin rason
Nos ta komprondé ku por ta fasinante pa yama òf chat. Nos no ta hañ’é un problema si bo purb’é un bia pa tuma kontakto ku nos. Loke nos no ta aprobá ta hasimentu di wega via e chat òf telefòn. Bo ta tene e liña di telefòn òf chat okupá na e momento ei, miéntras ku un otro hende sí tin mester di e kontakto ku un di nos boluntarionan. Pues sea respetuoso no solamente ku nos boluntarionan pero tambe ku otro mucha.


text:
volumenisador (sustantivo)
-
buki di oro
-
standarisá
-
tipo di palabra: sustantivo
-
kontabel
-
mirá: 329 bia
- deskripshon: Supstansia ku ta yuda pa mantené konsentrashon (volúmen) di un habon òf detergente, na moda ku bo por uz’é den kantidatnan mas chikí.
- deskripshon hulandes: Compacte wasmiddelen zijn een verbetering omdat het vulmiddel sulfaat eruit gelaten is. Een vulmiddel geeft bij verdunning volume aan het product, zodat dit in de juiste concentratie kan worden gebruikt.
- hulandes: vulmiddel
- E palabra aki ta parti di e siguiente glosarionan:
Glosario di Palabra di e Trayekto Asistente di Kuido Nivel 1
Glosbe
-
Glosbe ta un dikshonario internashonal, klek riba e siguiente konekshon:
volumenisador
Dutch Caribbean Platform (DCDP)
-
Pa mira e palabra aki usá den konteksto den e biblioteka digital (por ehèmpel den buki i artíkulo), klek riba e siguiente konekshon:
volumenisador
anterior i siguiente


text:
Reino Hulandes
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Reino Hulandes ta un Reino ku for di 1954 ta konsistí di diferente país. Aworaki Reino Hulandes ta konsistí di cuater país: Hulanda, St. Maarten, Korsou i Aruba. Te ku aña 1975, Surnam tabata un país den Reino Hulandes. Nieuw Guinea tabata un país den Reino Hulandes te ku aña 1962. E Reino ta un monarkia federal ku e Rei di Hulanda komo kabes di estado. E relashonan entre e paísnan den reino ta skibí den e Statuut di 28 òktober 1954. Difisil ta pa mira e diferensia entre e Reino Hulandes (e tres paísnan) komo monarkia federal i e país Oropeo (Hulanda) ku ta karga e mesun nomber.
Historia[editá | editá fuente]
Desde 1955 e Teritorio Insular Autonomo di Aruba a introduci su propio escudo y desde 1976 su propio himno y bandera nacional y a base di un referendum teni na maart 1977 a skoge tambe pa su independencia, pa a bira un pais politicamente completamente separa y independiente, completamente para riba su mes y un Estado Miembro di un Reino Hulandes den forma di un commonwealth segun e modelo di e Statuut di Westminster y e Commonwealth Britanico, consistiendo di cuater pais, manera tawata e deseo di e pueblo ancra tambe caba for di augustus 1947 den un staatstuk oficialmente presenta y publica.
Paísnan[editá | editá fuente]
- Aruba
- Hulanda (inkluyendo Boneiru, Sint Eustatius i Saba komo munisipionan hulandes, e islanan BES)
- Kòrsou
- Sint Maarten
Kabes di Estado[editá | editá fuente]
Willem-Alexander di Hulanda ta kabes di estado di henter Reino Hulandes: ku ta konstitui pa kuater pais separa y independiente, esta Hulanda, Aruba (1986), Kòrsou (2010) i St. Maarten (2010).
Gobiernu di Reino[editá | editá fuente]
E Gobièrnu di Reino ta konsistí di e Rei di Reino Hulandes (Rei Willem-Alexander|Willem-Alexander di Hulanda) i e Konseho di Minister di Reino ku ta konsistí di e Konseho di Minister kompleto di Hulanda hunto ku e tres minister plenipotensiario ku kada un ta representa e paisnan Aruba, Kòrsou i St. Maarten.


text:
Diahuebs, mei 26 awo ta bay tuma lugar e workshop ‘Birando e Cambio den Bida’.
unda Dr. Carlos Viana ta un di e facilitadornan. Despues di e anochi ‘Pensando riba Bida’ di e projecto ‘Comprondiendo Bida’ hopi hende a pidi pa organisa un actividad unda por profundisa mas riba e temanan cu a bin padilanti. Dr. Viana lo repasa cuminda y tur aspecto den bida di e ser humano y tambe tur e fase di edad y nan particularidad. Tin cambionan grandi cu a tuma lugar den ultimo decadanan den nos estilo di bida. E cantidad y sorto di cuminda disponibel a bira hopi mas. E forma di come ‘moderno’ ta nifica pa hopi hende cu e ta ocashona demasiado vet di curpa. Consecuencia por ta obesidad epidemico y mortal. Si nos considera cu un estudio a mustra cu na Aruba mas di 60% di poblacion ta demasiado gordo, esaki ta motibo pa preocupa. Dicon? Esaki ta nifica costo astronomico di AZV, dor cu e riesgo di salud cu ta subi.
Nos ta mira mucha cu ya tin diabetis y hopi mas hende cu malesa cronico. Mescos den otro pais nos ta mira e malesanan moderno manera obesidad, malesa imunologico, nos mente, depreshon, cancer, malesanan emocional cu tin di hasi cu nos balor propio, lasonan emocional, polemicanan social cu ta causa stress personal. Tambe tin hopi cos den nos cuminda y den materialnan di construccion cu ta causa intolerancia. Y nos a haja sa mas di e efecto di nos emocionnan riba nos organonan. Nos ta topa mas mucha cu problema di conducta, falta di concentracion. Nos tin mas distraccion y kico e ta nifica pa e forma y kico nos ta come y su efecto riba nos curpa? Tanten cu ta asina bunita pa un dia nos bisa cu nos bida ta jena cu alegria y cosnan cu ta hasi nos felis. Esaki no ta un mito, pero un realidad, una bes cu nos cuminsa mira e mesun cos na un otro forma. Ora nos ta realisa cu tur cos den bida ta escogencia, nos por scoge tambe pa salud y felicidad. Di eynan nos ta bira ehempel pa otro. Y asina nos ta jega cada dia mas cerca di un pais y mundo felis. Dr. Viana lo reparti sample di productonan cu ta hasi un diferencia den e forma cu nos ta come y anda cu nos salud y lo contesta pregunta di publico despues di su presentacion.
E workshop ta tuma lugar diahuebs, 26 mei, di 7.30 te 9.30 anochi. Pa cubri e gastonan ta pidi un contribucion chikito di 20 florin y pa pareja esaki ta 30 florin pa 2 persona. E workshop ta tuma lugar na den e bunita centro ‘Spirit of Aruba’, Ierlandstraat 22, Eagle. Tel. 588 9551.
Por cumpra carchi na Spirit of Aruba y Viana Healing Center of jama tel. 741 3300 pa reserva esun di bo, via ingridwerleman@gmail.com of via nos contact formulier.


text:
Despues di ful un campeonato y tambe dos rond di Playoff, ainda e finalistanan di Division Honor pa e campeonato 2018-2019 no ta dicidi, pero, e Diadomingo aki e gai lo canta sigur, y nos lo haya sa sigur ta ken lo hunga e gran final di e anja aki.
Bayendo den e ultimo fecha ta Nacional ta comandando e tabla cu 10 punto y un diferencia di gol di +5 despues di nan victoria contundente contra Estrella di 4-1 e siman previo.
RCA cu a bin di un victoria dramatico den tempo extra di 3-2 contra Dakota, t’awo den di dos luga riba tabla cu 10 punto tambe pero cu un diferencia di gol di +3. Dakota ta sigui den di tres luga cu 8 punto, Estrella ta elimina y ta hungando pa orgullo.
RCA lo topa cu Estrella, pero, e Naranhadanan ta elimina caba foi contencion pa yega final, pero mester enfatisa cu apesar di esey, nan a bin ta hungando nan mihor futbol den e dos ultimo partidonan apesar cu e resultadonan no tabata na nan fabor. Estrella lo ta hungando pa orgullo y por sorprende, sin duda.
Dakota ta hunga contra Nacional, despues cu den prome rond di Playoff nan a empata 1-1 den un partido epico, awo e campeon y sub-campeon di campeonato pasa lo topa otro pa dicidi ken ta bai final y ken ta keda afo.
Den e ultimo fecha aki, tur e dos partidonan lo wordo hunga na e mesun ora di 6pm Diadomingo awo. Nacional lo hunga contra Dakota na CDGT den e ‘clasico moderno di Aruba’ y RCA lo hunga contra Estrella den e ‘Clasico Arubano’ na CDFF na Noord.
E scenario pa Nacional:
Nacional ta e ekipo cu e miho opcion pa clasifica. Den e caso cu Nacional gana of empata, nan lo bai final. Nacional por perde mes, y sperando p’e resultado di RCA, ainda por bai hunga pa e titulo, pa so, si RCA tambe perde cu Estrella, pa un margen igual of mas grandi, ya cu e Dragonnan lo tin un bentaha di “doel-saldo” di +2 caba riba e Tricolornan.
E scenario pa RCA:
Un victoria of empate di RCA lo significa cu nan lo bai final automaticamente. Un empate di Nacional, apesar cu hasta si RCA mes perde, ta cualifica nan tur dos, lagando Dakota afo. Den caso di un derota di ambos, Nacional y RCA, mester spera pa wak cu cuanto cada un di nan lo a perde. Nacional cu e bentaha debi na e +2 den “doel-saldo” versus RCA. pero, si Nacional gana Dakota, nan tur dos, Nacional y RCA, lo clasifica pa final.
E scenario pa Dakota:
Dakota mester gana Nacional pa bai final, simpel, no tin niun otro opcion pa e Amarillonan, nan lo keda elimina cu cualkier otro resultado! No tin niun otro speculacion pa Dakota, gana y bai final, perde of empata, bai cas.


text:
Minister di Husticia y Asuntonan Social Sr. Rocco Tjon tabata presente ora cu director di AZV Sr. Edwin Jacobs y director di Bureau Rampenbestrijding Aruba (BRA) Sr. Rino Hermans a firma e convenio pa asina trabaonan pa atende cu e lista di espera pa cu salud mental...
Riba 29 di october e cuater organisacionnan di salud mental di tur 6 isla den e parti Caribense di Reino a firma un acuerdo di colaboracion pa mehora e calidad di cuido di salud mental pa comunidad Caribense. Ta trata di e fundacionnan Respaldo, GGZ Curaçao, Mental...
Riba e fecha di Diamars 8 di Juni a observa cu exactamente 4 aña a pasa caba desde cu Fundacion Salud Mental Aruba ‘Respaldo’ a wordo funda door di Gobierno, AZV, Hospital, y Psychiaternan. E motibo mas importante tabata cu e salud mental dentro di Aruba den contenido...
Respaldo ta continuamente enbusca di maneranan pa maneha su recursonan mas miho y eficiente posibel. Un di e cambionan mas recien ta e paso grandi cu Respaldo a tuma den su infrastructura di tecnologia, informacion y comunicacion. Aki a uni forsa cu Aruba su proveedor...
Fundacion Salud Mental Aruba (Respaldo) lo tene e evento “Let’s Art about Mental Health” diasabra 23 di october na Atelier 89. Srta. Krital Browne y Srta. Thixianne Wever, di Respaldo, a elabora ariba kico e evento ta encera, ki por spera y tambe kico ta e meta di...


text:
Den September 2017 YMCA Aruba a inicia un programa nobo dirigi na mucha y hoben, esta “Kids & Youth in the kitchen”. E programa akinan ta encera diferente les di cushinamento pa mucha y hoben di un edad di 7 pa 15 aña.
E proyecto di ‘Kids & Youth in the Kitchen’ ta forma parti di YMCA su famoso Programa Educativo y Progresivo, miho conoci como e programa di P.E.P. Pa solamente Afl. 50,00 pa les, e mucha of hoben ta siña diferente kooktechniek y ta siña cushina diferente sorto di cuminda. E prijs ta inclui e costonan pa ingrediente.
Pa e periodo venidero YMCA Aruba ta ofrece 4 diferente les, esaki ta encera lesnan di cuminda cayente i sopi. E lesnan lo wordo duna ariba diasabra 10, 17, 24 y 31 di Maart 2018. Durante e prome les lo siña cushina cuminda di lama, e segundo les ta siña traha diferente plato di galiña. Durante e di tres les lo enfoca ariba carni y e ultimo les lo enfoca ariba cuminda vegetariano. E curso ta tuma luga na YMCA Dakota di 9’or di mainta pa 11’or di mainta. Tur cursista ta ricibi un certificado na final di e curso.
E periodo di inscripcion ta habri. YMCA ta pidi tur interesado pa pasa inscribi nan yiu mas pronto cu ta posibel pa asina nan ta sigura di un luga den e curso. Inscripcion por tuma luga na YMCA Dakota, situa na Calabasstraat 1. Interesadonan cu ta desea mas informacion por tuma contacto libremente cu e staff di YMCA na e number di telefon 5823072.


text:
A saka ganadornan den kampaña di dekorá stènt di KFC ‘Circus Special’
A saka ganadornan den kampaña di dekorá stènt di KFC ‘Circus Special’
Willemstad- “Kreatividat di públiko karnavalista a resaltá grandemente kant’i ruta. Huntu ku un kuerpo grandi di hurado, un tim di empleado di KFC i algun invitado nos a kore e ruta di punta’punta pa tuma nota di e stèntnan ku a dekorá den ambiente di tent di sirko. E tarea tabata sumamente difísil. Nos ta masha kontentu ku akohida di e kampaña i sumamente gradesido na tur ku a partisipá,” esaki di akuerdo ku Randy Maurera di KFC.
Den gran antisipashon pa Gran Marcha e kampaña ‘Circus Special’ di KFC a lansa e kampaña pa dekorá stènt den ambiente di Tent di Sirko di Karnaval. E promé premio a bai pa e stènt ubiká nèt banda di ANAC/BOB Carwash di famia Colina, nan gana 2,500 florin, di dos premio a bai pa e stènt nèt dilanti di CHEPACU den Roodeweg, di famia Ignacio nan a gana 1,000 florin i terser premio a bai pa famia Garcia pa nan stènt Boyoyo nèt banda di Habaai, nan ta risibí 500 florin.
Tabata tin hopi stènt tremendamente dekorá, pero lamentablemente no ta tur por gana. Mester felisitá e stènt di famia Pieter na skina Coloradoweg pa nan tremendo ambiente. Tur stènt ku e tim di KFC a bishita i ounke nan no a kai den premio, lo risibí 2 sertifikado (2x Nafl. 50) pa nan kumpra nan KFC i Pizza Hut na balor total di 100 florin. Masha pabien na tur ganador! No lubidá ku dia 28 di febrüari 2017 lo saka e último ganador di e kampaña kual ta un IPHONE 7 ku henter un aña pagá ku e bundle mas grandi di UTS. Bishitá sea KFC Sta. Rosa, Brionplein, Punda, Colon, Brievengat òf e resien renobá restorant na Saliña i pidi pa bo ‘KFC Circus Special’, i depositá bo lòt mesora!
Riba fotonan athunto un impreshon di e stèntnan ku a resultá den premio di e kampaña ‘Circus Special’ di KFC. Masha pabien na tur ganador!


text: Na 2021 St. Eustatius i Nevis sigui ku planning entre e Departamentu di Agrikultura di Nevis i e Servisio di Veterinario di St. Eustatius a buska un strategía pa sigurá ku e eskportashon di karni ta sosode na un manera safe. Asna a logra ekporta karni pa Nevis aunke tabata den pandemia i tur e protokólnan. Pa hopi aña Tabata tin un kopereshon di eksportashon profeshonal entre e dos islanan i awor or fin por sigui ku esaki. Siman pasá un total di 5000 liber. Ta bai prosesa e karni pa enta na na e feria di agrikultua na Nevis dianan 24 i 25 di mart. E karni ta prosedente di kabritunan prosedente di e programa di Free Grazing Animals Program di e entidat públiko, pues e programa di kita e kabritunan ku tabata kana los na e isla. Tambe kunukeronan ku a hasi uso di e portunidat pa baha nan inventario por medio di e slachthuis di e Servisio di Veterinario di St. Eustatius.


text:
E deseo di Ruthlene Flemming y Sherwin Sanchez a keda cumpli momento cu nan a kibra e blaas y haya sa cu nan lo ser bendiciona cu un ‘Baby Girl’. E momento ey tabata yena di emocion y alegria pa e pareha como tambe nan famia y circulo di amistad presente. E ‘Gender Reveal Breakfast’ tabata un mainta bunita organisa unda cu a disfruta di un brunch y mimosa den un ambiente familiar na Le Petit Café.
Si nos bay algun luna atras riba e website di FOCUS unda cu Ruthlene a contesta e pregunta si e ta desea awor un yiu muher, el a contesta cu e tin dos yiu homber Joshua (12 ) y Easton (2), cu e ta stima nan super hopi. Nan ta mega pega cu mami y mas cu claro ta un anhelo di su curason pa e tin un yiu muhe. Sherwin ta desea intensamente un yiu muhe y su motibonan ta; pa di prome un yiu muhe ta pega mas cu e tata y di 2 dos, e kier pa e ta mesun bunita cu e mama. Esey ta loke Sherwin ta bisa tur hende constantemente.
E unico dos persona cu tabata sa e ‘gender’ di e baby tabata; Nadia de Veer, amiga di Ruthlene, y Marlene Maduro cu ta mama di Ruthlene. E resultado di e echo a ser entrega den un envelop na Nadia y diadomingo mainta 3 di juni Ruthlene y Sherwin a haya sa cu na september nan lo carga den nan brasa nan yiu muhe. Manera cu Ruthlene a bisa cu si ta un mucha muhe nan lo ta ‘over the top happy’ y awor lo cuminsa planea pa yegada di nan ‘baby girl’.
Fotografo: Micheal Naar


text:
PL Kyodan
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
PL Kyodan o Iglesia di Libertat Perfekto (パーフェクト リバティー教団, Pāfekuto Ribatī Kyōdan) ta un movementu religioso internashonal ku a desaroyá fo'i kultura zen budista di Hapon den komienso di siglo 20. Su fundadó ta Tokuharu Miki (1871–1938). Meta di PL Kyodan ta pa trese pas mundial.[1] PL ta prediká ku "bida ta arte" i ku sernan humano a nase pa ekspresá nan propio individualidat den tur kos e hasi, asina "kreando arte real". Pa yuda mehora bida di e kreyentenan i pa superá nan privashon nan e patriarka (oshieoya-sama) i su saserdotenan ta instruí nan tokante nan problemanan i ta guia nan pa solusiona esakinan.
Preseptonan[editá | editá fuente]
PL no ta posee un buki dibino (manera un beibel), sino PL ta dispone di 21 preseptonan, kual a keda promulgá dia 29 di september 1947 dor di Tokuchika Miki. Esakinan ta forma e doktrina basiko di e movementu.[2]
- 1. Bida ta arte
- 2. Man's bida ta un succession di self-expressions
- 3. Homber ta un manifestashon di Dios
- 4. Homber suffers si e homber ta laga di ekspresá su mes
- 5. Man's rason mes ta lost kuandu swayed desde sintimentu í emotions
- 6. Man's rason mes ta revealed kuandu djé ego ta effaced
- 7. Henter kosnan existí den mutual relationship na un otro
- 8. Biba radiantly ban e solo
- 9. Henter homber ta igual
- 10. Strive pa krea felisidat mutuo
- 11. Tin rason fe den Dios
- 12. Tin un kaminda (funshion) strabagante na kada "name" (existensha)
- 13. Tin un kaminda pa homber, í tin otro pa muhenan
- 14. Henter ta pa mundu pas
- 15. Henter ta un spil
- 16. Henter kosnan mehorashon í develop
- 17. Comprehend ta ki mas essential
- 18. Na kada momentu homber stands na e crossroads di bon í evil
- 19. Aktua kuandu bo intuishon dictates
- 20. Biba den un maestro unidat di mente í afèr
- 21. Biba den maestro liberty


text:
KACHÓ DESKUIDÁ
Riba djaluna 16 di mei alrededor di 10:55’or di mainta, sentral di polis a risibí notifikashon di Dierenbescherming tokante di un kachó gravemente deskuidá na un bibienda den bario di Antriol. Doño di e kachó a risibí vários atvertensia di Dierenbescherming, pero no a tuma akshon pa mehorá situashon di e kachó. Komo konsekuensia di esaki Dierenbescherming a tuma e kachó den beslag. KPCN a duna sosten durante di e akshon aki.
MENASA KU KUCHÚ
Sentral di polis riba djaluna 16 di mei alrededor di 8:05’or di anochi a risibí notifikashon di menasa ku kuchú na un bar/restorant den e bario Antriol. Polis a tuma deklarashon di un kliente ku tabata testigu di e suseso i tambe un denunsia di e víktima enbolbí. E kaso ta bou di investigashon.
DETENSHON
Riba djaluna 16 di mei 2022 a detené un hòmber di 19 aña di inisial J. J. J. Y. E. A. pa no kumpli ku òrdu ofisial di polis i pa karga un arma den públiko. E kaso ta bou di investigashon.
ENTRADA HUDISIAL I VÁRIOS DETENSHON PA BENTA DI DROGA FOR DI UN BIBIENDA DEN E BARIO ANTRIOL
Riba djamars 17 di mei 2022 KPCN den kolaborashon ku KMAR a tuma medida kontra di benta di supstansia prohibí for di un bibienda den e bario Antriol. A detené dos (2) konsumidó di supstansia prohibí, na unda despues a hasi un entrada hudisial. Durante di e entrada hudisial a topa ku plaka i supstansia prohibí i a konfiská esaki. Den e bibienda a detené tres (3) otro sospechoso. Reshèrshi, KPCN, RST i KMAR ta ehekutá e investigashon den e kaso aki.
DESTRUKSHON DI PORTA DI BIBIENDA
Riba djamars 17 di mei 2022 alrededor di 5:55’or di atardi, sentral di polis a risibí notifikashon di destrukshon. E residente a hasi denunsia di esaki pa motibu ku a distruí dos glas di su porta di patras ku piedra. Ta investigando e kaso.
Sint Eustatius:
MALTRATO DEN PÚBLIKO (ASALTO PÚBLIKO)
Riba djamars 17 di mei 2022 alrededor di 8’or di anochi, tres persona a maltratá un hòmber. A dal i skòp e víktima vários bia. A hasi denunsia di esaki i e kaso ta bou di investigashon.


text:
Entrante promé di yüni Belastingdienst Caribisch Nederland a bolbe kuminsa bishita negoshinan pa kontrolá si e informashon ku a duna pa ‘loonheffing’, ta kuadra ku personanan ku aparentemente ta traha den e kompania. Tambe lo kontrolá den atministrashon di negoshinan si a deklará impuesto pa e montantenan korekto. E suavisashon resien di e medidanan di corona ta pone ku e bishitanan aki por tuma lugá atrobe.
OPSERVASHON PA ‘LOONBELASTING’
Pa opservashon na negoshinan dirigí riba e totalidat di e trahadónanregistrá den atministrashon di salario, lo pidi trahadónan presente pa legitimá nan mes. Asina por kontrolá si e dunadó di trabou a mèldu e trahadónan aki pa ‘loonheffing’. Lo no partisipá delantá kua kompania lo bishitá kua dia.
KÒNTRÒL DI ATMINISTRASHON
E bishitanan pa ku kòntròl di atministrashon di negoshinan en konekshon ku e pago korekto di impuesto, sí ta partisipá delantá. E negoshinan òf nan konsehero por prepará riba e binida trahadónan di kòntròl. Dor di esaki e kòntròlnan por tuma lugá di forma rápido, loke ta agradabel pa tur hende.
Belastingdienst Caribisch Nederland ta enfatisá ku tin hopi kompania ta tene nan mes na e reglanan. Pero tin komersiante tambe ku no ta kumpli ku nan deber. Esaki tin un efekto negativo riba sosiedat. Ademas esaki ta perhudiká esnan ku si ta kumpli ku nan deber. Esaki ta un forma di konkurensia deshonesto. Esaki no ta solamente negativo pa e sektor konserní so, sino tambe pa hinter komunidat. Pa e motibu aki supervishon riba kumplimentu ku reglanan di impuesto ta importante.


text: KRALENDIJK – Sanikolas i dos di su ayudantenan a bishitá Kas di Kuido di Fundashon Mariadal. Awe mèrdia nan a presentá serka nos grandinan, loke a kai mashá na nan agrado. Konforme tur regla di hòspital, a pidi Sanikolas pa pasa serka nos grandinan ku tur aña ta ansioso pa Sanikolas pasa i saludá nan. Naturalmente nan tabata ku tapa boka bistí loke a wòrdu kontrolá for di na entrada di hòspital. Sanikolas i su ayudantenan mester a kontestá algun pregunta serka funshonarionan di Fundashon Mariadal promé ku a drenta i bishitá nos grandinan. Sigur serka Sanikolas i pitnan ta rekerí hopi atenshon pa protekshon, pasobra nan ta bini for di un lugá kaminda hopi hende ta infektá ku e vírùs. Sinembargo nan a pasa un temporada den karentena, pues nan ta liber di Corona! Sanikolas a dirigí algun palabra pa e hendenan di edat avansá na e sitio, entre otro el a bisanan: ”Sanikolas semper tin boso na kurason. Mi a pasa saludá via distansia i no por yega serka, pero mi a trese un kaha di regalo ku pepernoot i mangel aden, pa pasa boka durante dianan di fiesta. Kòrdá tene pasenshi ku e enfermeranan ku ta hasi hopi esfuerso aña den aña fó, pa duna boso kariño i amor. Mi a wak den mi buki i no a topa e aña aki ku niun di boso nòmber. Pues e komportashon ta manera mester ta. Mantené i nos ta topa otro aña, momentu ku mi ta aki pa nos selebrá fiesta di Sanikolas i liber di Corona!, ” Sanikolas a bisa. Kombinashon di potrèt ta ilustrá momentu ku enfermeranan a saka potrèt ku Sanikolas i su ayudantenan.


text:
Parlamentario y lider di AVP, sr Mike Eman a vocifera un preocupacion grandi cu ta biba den comunidad pero tambe...Read more
Durante un conferencia di prensa di Gobierno di Aruba Minister Xiomara a elabora riba pago di overtime. Siman pasa Gobierno...Read more
Durante tratamento di presupuesto di DOW un biaha mas, manera semper mi a duna atencion special na e condicion di...Read more
A dedica na e celebracionnan cultural importante di nos Pais, a reconoce nos baluartenan cultural y a traha pa conserva...Read more
Cu gran fanfaria algun luna atras, Prome Minister y su gobierno a informa trahadonan publico cu nan lo ricibi 5%...Read more
Ayera mainta para riba un pida tereno di 70 mil meter cuadra na Palmbeach cu Prome Minister Evelyn Wever Croes...Read more
“E cayanan di Aruba ta deteriorando y no ta den mihor estado”, asina parlamentario Tevreden a duna di conoce durante...Read more
20 di september 2022 ta cumpli 1 aña desde Gabinete Wever - Croes II a huramenta. Partido MEP y Raiz...Read more
Aña 2022 sigur te aworaki a wordo marca di ta un aña den cual gobierno a enfrenta masha hopi reto...Read more
“Contratistanan chiquito cu entradanan margina y eherciendo trabaonan ehemplar merece un mihor trato y un entrada husto y completo”. Esaki...Read more
Den e discurso di Gobernador en conexion cu Apertura di Aña Parlamentario Nobo e la duna atencion special na e...Read more
Diamars dia 13 di september ultimo, Parlamento di Aruba a celebra su apertura di Aña Parlamentario 2022 – 2023. Un...Read more
Den e siman aki cuminsando di dialuna 12 di september 2022 tabatin votacion pa presidente y vice-presidente di Parlamento pa...Read more
Den e parti final di Gobernador su discurso relaciona cu Apertura di Aña Parlamentario Nobo e la reitera cu union,...Read more
Diamars siman pasa CAft a dirigi un carta na Minister di Finansa Cultura, relaciona cu su reaccion riba e di...Read more
Recientemente mi a haya e oportunidad sorpresa pa tira un bista riba e trabounan tumando lugar na Sint Aloysius School...Read more
Diamars mainta, mientas cu e apertura di Aña Parlamentario 2022-2023 tawata tumandao luga den Parlamento, un grupo di entre 10...Read more
Diamars 13 di September, a tuma luga e apertura di Aña Parlamentario 2022-2023. Esaki ta e di 37 Aña Parlamentario...Read more
Full e caso di Avestruz, caminda Benny Sievinger ta e sospechoso principal, sigur a y ta sigui pone un nubia...Read more
Lider di MEP señora Evelyn Wever-Croes, for di Cede di MEP a duna un reaccion como politico riba politiconan oponente....Read more


text:
Tono di bo voz por determina si bo ta atractivo of no, locual tambe e por mustra ta si bo ta fiel of no cu bo pareha, asina un estudio haci na Canada y publica door di e revista Evolutionary Psychology.
Estudio haci a determina cu hende por sinti si tono di un stem di un persona por ta un partner potencial, den e sentido cu e persona ey por ta di confia of no.
Cientificonan a studia stem di 54 homber y 61 hende muhe na Universidad.
Despues nan a cambia e stemnan, hisando y/of bahando nan.
Nan a laga un grupo di boluntario scucha e stemnan, a puntranan cua di e stemnan tawata ta zona cu no ta di confia y cua di nan tawata mas atractivo.
E resultado tawata lo siguiente: Hombernan cu un tono di voz abou a wordo selecciona door di e damanan como esnan cu no ta di confia, pero alabes como esnan tambe mas atractivo.
Homber na nan turno a duna di conoce cu muhenan cu un tono di voz “sexy” ta esnan cu probablemente no ta di confia.
E splicacion tras di esaki ta sinta hopi biaha den nos fisonomía(nos rostro/cara), mirando cu hombernan cu stemnan diep y muhenan cu tono di voz halto tin respectivamente concentracionnan mas halto di e hormoon Testosteron(homber) y Oestrogeen(hende muhe).
“Si e hendenan aki ta mas atractivo, ta door cu nan ta den un relacion”, asina David Feinberg, un Professor di e departamento di Psicologia y Neuro Ciencia y e persona cu a conduci y ta alabes consehero di e estudio a bisa.
“Door di nan hormoon e chens ta grandi cu nan ta promiscue (mester di mas cu 1 sex partner) tambe.
Door cu nan ta atractivo, nan pareha ta permitinan “sali con la suya”. Nos ta pensa cu esaki toch lo por diferencia di persona.
Estudionan previamente haci cerca tribunan Africano a demostra cu hombernan cu e tononan di voz mas abou ta cay bou di e tatanan cu mas yiu, comproba door di estudionan haci.
Conclusion, si abo ta/a haya e stem di bo date nobo sexy, lo ta bon pa bo pense dos biaha prome bo dal aden cu ne, segun 180 Health.


text:
SELEBRASHON KU NOS KAMPEONNAN TA KEDA POSPONÉ
MINISTERIO KONSERNÍ ENSEÑANSA, SIENSIA, KULTURA & DEPORTE
PUBLIKÁ RIBA 22 YÜLI 2022
WILLEMSTAD – Gobiernu di Kòrsou ta sumamente orguyoso di tur nos atletanan, ku a pone nòmber di Kòrsou riba un pedestal internashonal, un propaganda impagabel pa nos dushi Kòrsou. Deporte di Kòrsou den e ùltimo lunanan a kosechá hopi éksito. Nos atletanan a regresá kas ku hopi título den diferente disiplina di deporte ku nan a partisipá na dje.
Komo muestra di gratitut gobièrnu di Kòrsou a plania un aktividat pa duna rekonosementu na tur e atletanan aki, e aktividat aki ta plania pa tuma lugá dia 29 yüli 2022. Pero Minister di Enseñansa, Siensia, Kultura & Deporte (ESKD) sr. Sithree van Heydoorn ta haña su mes obligá di kanselá e aktividat di dia 29 próksimo. Pa motibu ku tin 3 selekshon ku ta bai kompetí den eksterior, pa e premio máksimo di nan ramo di deporte representando hinter e region di Karibe i nan no por ta presente na e selebrashon.
P’esei Minister di ESKD, ta posponé e aktividat di dia 29 próksimo i na momentu ku e 3 ekiponan aki regresá Kòrsou bèk, ta organisá un aktividat kaminda henter pueblo di Kòrsou ta haña oportunidat pa selebrá ku nos héroenan.
—
Sithree van Heydoorn
Minister di Enseñansa, Siensia, Kultura i Deporte


text: KRALENDIJK – Loke den pasado ya tabata e kaso, awor atrobe e departamentu di komunikashon di RCN ta duna asistensia na Eilandelijk Beleids Team(EBT). Gezaghèber Edison Rijna a pidi RCN pa nan departamentu di komunikashon, dirigí pa Lucia Beck, pa nan duna asistensia na EBT, e tim di maneho insular ku ta atendé ku e situashon di COVID-19 na Boneiru. Caroll-Ann Soliano i Atseline Winklaar kende ta funshonarionan di e departamentu di komunikashon di RCN, a dirigí e último konferensiánan di prensa. E departamentu di komunikashon di RCN, na momentu ku Coronavírùs a bira konosí na Boneiru na luna di mart 2020, tabata atendé ku e parti di informá prensa di e situashon riba e isla. Despues ku a situashon a bira mas trankil i a suavisá e medidanan e tempu aya, e departamentu di komunikashon di RCN a stòp ku e tarea i e departamentu di komunikashon di Entidat públiko Boneiru(OLB) a kontinuá. Awor ku e situashon ta alarmante ku diferente medida, gezaghèber Edison Rijna a pidi representante di Reino, sosten i asistensia entre otro riba e parti di dirigí konferensiánan di prensa


text:
Ultimo paseo pa Team Aruba
E team a hasi un recorido den e Rio di Delta Tigre
Ultimo paseo di Team Aruba na Buenos Aires, Argentina prome cu regresa cas bek.
Diamars ultimo nos atletanan a hasi nan ultimo paseo na Argentina. Atletanan hunto cu nan coachnan a bai hasi un recorido den e Rio di Delta Tigre.
Den e recorido e atletanan a haya sa un tiki mas di e rieu pero tambe un tiki di historia di Buenos Aires.
Awe diahuebs lo tuma lugar e ceremonia di clausura di e Weganan Olimpico Hubenil. E ceremonia lo tuma lugar na e Villa Olimpico Hubenil y lo cuminsa pa 7or di anochi.
E atleta Patrick Sydow lo tin e honor di por carga e bandera di Aruba. Diabierna den oranan di anochi lat, e delegacion lo sali bek pa Aruba.
Ta pidi tur hende pa ban yega airport y ricibi nos atleta y coachnan.